На основу чл. 41., 47. и 57. став 1. тачка 1. Закона о основама система образовања и васпитања („Службени гласник РС“, број 72/09, 52/11, 55/13), Закона о основном образовању и васпитању („Службени гласник РС“ број 55/13) Школски одбор Основне школе „Павле Савић“ у Београду, на седници одржаној дана 5.9.2013.год. донео је

**С Т А Т У Т Ш К О Л Е**

**I. ОСНОВНЕ ОДРЕДБЕ**

**Члан 1.**

Овим Статутом (у даљем тексту: Статут) ближе се одређују организација, начин рада, управљање и руковођење у Основној школи „Павле Савић“ у Београду (у даљем тексту: Школа), поступање ограна Школе ради обезбеђивања остваривања права ученика, заштите и безбедности ученика и запослених и мере за спречавање повреда забрана утврђених законом, начин објављивања општих аката и обавештавања свих заинтересованих страна о одлукама органа Школе и друга питања, у складу са законом.

**Члан 2.**

Школа је установа која обавља делатност основног образовања и васитања, ради остваривања права грађана у тој области, у складу са Уставом Републике Србије, законом, подзаконским актом, Статутом и другим општим актима Школе.

**Члан 3.**

Школа обавља делатност основног образовања и васпитања и у обављању те делатности ималац је права, обавеза и одговорности у скаду са законом и Статутом.

Школа врши јавна овлашћења и поред делатности образовања и васпитања обавља и друге делатности којима се омогућава или унапређује делатност образовања и васпитања.

Канцеларијско пословање Школе обавља се сходном применом прописа о канцеларијском пословању у органима држане управе, а може се уредити и Правилником о канцеларијском пословању Школе, у складу с тим прописима.

**Члан 4.**

У вршењу јавних овлашћења Школа води евиденцију и издаје јавне исправе у складу са законом и подзаконским актом.

Подаци се у евиденцију, јавне и друге исправе уносе на српском језику, ћириличним писмом.

**Члан 5.**

У Школи су забрањене активности којима се угрожавају, омаловажавају, дискриминишу или издвајају лица, односно групе лица, по основу: расне, националне, етничке, језичке, верске или полне припадности, физичких и психичких својстава, сметњи у развоју и инвалидитета, здравственог стања, узраста, социјалног и културног порекла, имовног стања, односно политичког опредељења и подстицање или неспречавање таквих активности, као и по другим основама утврђеним законом којим се прописује забрана дискриминације.

Под дискриминацијом лица или групе лица сматра се свако непосредно или посредно, на отворен или прикривен начин, искључивање или ограничавање права и слобода, неједнако поступање или пропуштање чињења, односно неоправдано прављење разлика повлађивањем или давањем првенства.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

**Члан 6.**

У Школи су забрањени:

1) физичко, психичко и социјално насиље;

2) злостављање и занемаривање ученика;

3) физичко кажњавање и вређање личности, односно сексуална злоупотреба ученика или запослених.

**Члан 7.**

Под насиљем и злостављањем подразумева се сваки облик једанпут учињеног или понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности ученика или запосленог.

Занемаривање и немарно поступање представља пропуштање Школе или запосленог да обезбеди услове за правилан развој ученика.

**Члан 8.**

Под фичким насиљем, у смислу одредаба Статута, сматрају се:

1) физичко кажњавање ученика од стане запослених и других одраслих особа;

2) свако понашање које може да доведе до стварног или потенцијалног телесног повређивања ученика или запосленог;

3) насилно понашање запосленог према ученицима или другим запосленим лицима, као и ученика према другим ученицима или запосленим лицима.

Под психичким насиљем, у смислу одредаба Статута, сматра се понашање које доводи до тренутног или трајног угрожавања психичког и емоционалног здравља и достојанства ученика или запосленог.

Под социјалним насиљем, у смислу одредаба Статута, сматра се искључивање ученика из групе вршњака и различитих облика социјалних активности Школе.

**Члан 9.**

У Школи је забрањен сваки облик насиља и зчостављања у смислу одредаба Статута, од стране ученика, његовог родитеља, односно старатеља или одраслог лица, над наставником, стручним сарадником и другим запосленим лицима.

**Члан 10.**

Према ученицима који чине повреде обавеза ученика могу се примењивати само оне мере које су утврђене законом или општим актом Школе.

**Члан 11.**

У Школи није дозвољено страначко организовање и деловање, нити коришћење школских просторија у такве сврхе.

**II. СТАТУСНЕ ОДРЕДБЕ**

**1. Назив, седиште и правни статус**

**Члан 12.**

Назив школе је Основна школа „Павле Савић“.

Назив Школе исписује се на српском језику, ћириличним писмом и поставља се на објектима Школе, у складу с одлуком директора Школе (у даљем тексту: директор).

Седиште Школе је у Београду, улица Косте Нађа, број 25.

Школа је основана актом Владе Републике Србије, број оs бр. 610-3519729 од 26.8.1994.год. и уписана у регистар код Трговинског суда у Београду, решењем број Фи-10646, од 14.9.1994.год., регистрациони лист број 5-519-00

**Члан 13.**

Школа се састоји само од матичне школе.

**Члан 14.**

Школа има својство правног лица са правима и одговорностима који проистичу из Устава републике Србије, закона и Статута.

**Члан 15.**

Школа може да врши статусне промене, о чему одлуку доноси Школски одбор, уз сагласност оснивача.

**Члан 16.**

Одлуку о промени назива или седишта Школе доноси Школски одбор уз сагласност Министарства просвете.

**Члан 17.**

Школа не може да врши статусне промене, промену назива или седишта у току наставне године.

**2. Заступање и представљање**

**Члан 18.**

Школу предтсвља и засупа директор.

У случају одсутности или спречености директора да обавља дужност, замењује га, на основу писменог овлашћења директора, помоћник директора или други наставник или стручни сарадник Школе.

Овлашћење се може односити на све послове из надлежности директора или на поједине послове из његове надлежности.

У случају да директор није у могућности за давање овлашћења из става 1. овог члана или пропустити да то учини, овлашћење даје Школски одбор.

Директор може да опуномоћи секретара Школе (у даљем тексту: секретар) или друго стручноо лице ван Школе да заступа Школу у одређеним правним пословима.

**3. Печат и штамбиљ**

**Члан 19.**

Школа има велики печат (за оверавање јавних исправа), три мала печата (за оверавање аката из области канцеларијског пословања и појединих правних аката, за финансијско пословање и библиотечко пословање) и 2 штамбиља.

**Члан 20.**

Велики печат Школе је округлог облика, пречника 32 милиметра, са текстом исписаним у концентричним круговима око грба Републике Србије, на српском језику и ћериличним писмом.

У спољном кругу великог печата исписује се назив Републике Србије.

У следећем унутрашњем кругу исписује се назив и седиште Школе: Основна школа „Павле Савић“ у Београду.

Великим печатом оверавају се исправе које Школа издаје и други акти у вршењу јавних овлашћења Школе.

**Члан 21.**

Мали печат Школе је округлог облика, пречника 20 милиметара, с истим текстом као и велики, али без грба Републике Србије, и имају бројеве у средини и то:

Мали печат који Школа употребљава у правном моменту има ознаку 1 у средини, за административно пословање и за оверу потврда, уверења и других аката које Школа издаје ученицима, запосленима у Школи (у даљем тексту: запослени) и трећим лицима,

Мали печат који школа употребљава у правном промету за финансијско пословање има ознаку 2 у средини.

Мали печат који школа употребљава за библиотечко пословање има ознаку 3 у средини.

**Члан 22.**

Штамбиљ Школе служи за евидентирање послатих, примљених и других аката.

Штамбиљ школе за примање писмена је правоугаоног облика, величине 60 x 25 милиметара, са водоравно исписаним истоветним текстом као на великом и малом печату, с додатком простора за уписивање деловодног броја и датума.

Штамбиљ школе за оверавање писмена које школа издаје са водоравно исписаним истоветним текстом као на великом печату, је правоугаоног облика и величине је 55 x 25 милиметара.

**Члан 23.**

За чување, издавање и употребу печата и штамбиља одговоран је секретар, осим за мале печате за финансијско и библиотечко пословање за које одговарају шеф рачуноводства, односно боблиотекар Школе.

На руковање печатом, издавање и чување печата сходно се примењују одредбе Закона о печату државних и других органа и прописи о раду органа државне управе, а та материја може се уредити и Правилником о канцеларијском пословању Школе, у складу с наведеним законом и другим прописима.

**III. ДЕЛАТНОСТ ШКОЛЕ**

**Члан 24.**

Школа обавља делатност основног образовања и васпитања остваривањем школског програма.

**Члан 25.**

Образовно васпитни рад обавља се на српском језику.

**Члан 26.**

Школа може да обавља и проширену делатност, на основу одлуке Школског одбора донете уз сагласност Министарства просвете.

Школа ће проширену делатност обављати у складу с ближим условима за обављање проширене делатности установе које прописује министар просвете.

**Члан 27.**

Основно образовање и васпитање у Школи се остварује кроз:

1) разредну, разредно-предметну и предметну наставу, зависно од узраста ученика и од циклуса образовања;

2) продужени боравак;

3) допунску и додатну наставу;

4) изборну и факултативну наставу;

5) ваннаставне активности;

6) слободне активности;

7) наставу у природи, излете и екскурзије;

8) културну и јавну делатност и друге друштвене активности;

**Члан 28.**

У Школи може да се оснује ученичка задруга са циљем развијања ваннаставних активности и друштвено-корисног рада ученика.

Школа може пружати услуге и да продаје производе који су настали као резултат рада ученика у ученичкој задрузи, а може и да продаје туђе производе, уџбенике, школски прибор и опему.

**Члан 29.**

Средства стечена радом ученичке задруге воде се на посебном рачуну и користе се за проширење материјалне основе ученичке задруге, екскурзије, екскурзије ученика, награде члановима задруге и унапређивање образовно-васпитног рада у Школи.

**Члан 30.**

Сва питања у вези са ученичком задругом уређују се задружним правилима, у складу са Законом о задругама.

**IV. СРЕДСТВА ШКОЛЕ**

**Члан 31.**

Земљиште, зграде и друга средства која су стечена, односно која стекне Шко­ла, у јавној су својини и користе се за обављање њене делатности.

**Члан 32.**

Средства за рад Школе обезбеђују се из буџета Републике, из буџета ауто­ном­не покрајине и из буџета локалне самоуправе, у складу са Законом о основама система образовања и васпитања.

**Члан 33.**

Школа може да оствари и сопствене приходе по основу донација, спонзорства, уговора и других послова, у складу са законом.

Остваривање прихода, евидентирање и коришћење средстава из става 1. овог члана врши се у складу са прописима којима се уређује буџетски систем.

**Члан 34.**

Ради остваривања вишег квалитета образовања, Школа може да стиче средства:

1) учешћем родитеља ученика;

2) учешћем јединице локалне самоуправе;

3) учешћем спонзора или донатора;

4) од проширене делатности;

Средства из става 1. овог члана  користе се за побољшање услова образовања и васпитања у погледу простора, опреме и наставних средстава, за остваривање про­грама који нису делатност Школе, као и за исхрану ученика и помоћ ученицима.

**Члан 35.**

Школа је у располагању средствима која користи ограничена посебним законским одредбама.

**V. ОРГАНИ ШКОЛЕ**

**Члан 36.**

Школа има органе управљања и руковођења, стручне и саветодавне органе, у складу са Законом о основама система образовања и васпитања, оснивачким актом и Статутом.

**1. Школски одбор**

**Члан 37.**

Школски одбор је орган управљања у Школи.

**1) Састав и избор Школског одбора**

**Члан 38.**

Школски одбор има девет чланова, укључујући у тај број и председника.

Чланове Школског одбора именује и разрешава Скупштина јединице локалне самоуправе, а председника бирају чланови већином гласова од  укупног броја чланова Школског одбора.

Школски одбор чине по три представника запослених у Школи, родитеља ученика и јединице локалне самоуправе.

Чланове Школског одбора из реда запослених предлаже наставничко веће, а из реда родитеља – савет родитеља, тајним  изјашњавањем.

О предлогу овлашћеног предлагача одлучује јединица локалне самоуправе.

Поступак за именовање чланова Школског одбора покреће се најкасније два месеца пре истека мандата претходно именованим члановима Школског одбора.

Мандат Школског одбора траје четири године.

**Члан 39.**

За члана Школског одбора не може да буде предложено ни именовано лице:

1) које је правноснажном пресудом осуђено за кривично дело за које је изрече­на безусловна казна затвора у трајању од најмање три месеца или је осуђено за: кри­вич­­но дело насиље у породици, одузимање малолетног лица, запуштање и злостав­љање малолетног лица или родоскрнављење; за кривично дело примање мита или давање мита; за кривично дело из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију;

2) лице за које је, у складу са законом, утврђено дискриминаторно понашање;

3) које би могло да заступа интересе више структура, осим чланова синдиката;

4) чији су послови, дужност или функција неспојиви са обављањем послова у органу управљања;

5) које је већ именовано за члана органа управљања друге установе;

6) које је изабрано за директора друге установе;

7) у другим случајевима, утврђеним законом.

**Члан 40.**

Ако овлашћени предлагач не спроведе поступак у складу са Законом о основа­ма система образовања и васпитања, или предложи кандидата супротно његовим од­ред­бама, Скупштина града јединице локалне самоуправе одређује рок за усклађивање с тим законом.

Ако овлашћени предлагач ни у датом року не поступи у складу са Законом о основама система образовања и васпитања, Скупштина јединице локалне самоуправе именоваће чланове Школског одбора без предлога овлашћеног предлагача.

**2) Престанак дужности Школског одбора**

**Члан 41.**

Школском одбору престаје дужност истеком мандата.

Скупштина јединице локалне самоуправе разрешиће пре истека мандата поједине чланове, укључујући и председника или цео Школски одбор, на лични захтев члана или ако:

1) Школски одбор доноси незаконите одлуке или не доноси одлуке које је на основу закона и статута дужан да доноси;

2) члан Школског одбора неоправданим одсуствовањима или несавесним радом онемогућава рад Школског одбора;

3) у поступку преиспитавања акта о именовању утврди неправилности;

4) овлашћени предлагач покрене иницијативу за разрешење члана Школског одбора због престанка основа по којем је именован у Школски одбор;

5) наступи неки од услова из члана 54. став 11. Закона о основама система об­ра­зовања и васпитања.

Изборни период новоименованог појединог члана Школског одбора траје до ис­тека мандата Школског одбора.

**Члан 42.**

Када Министарство просвете утврди неправилности у поступку именовања, односно разрешења Школског одбора, Скупштина јединице локалне самоуправе дужна је да одмах, а најкасније у року од 15 дана од дана достављања акта којим се налаже мера, отклони утврђене неправилности.

Ако Скупштина јединице локалне самоуправе не покрене поступак за преис­пи­тивање акта о именовању, односно разрешењу Школског одбора и не усагласи га са Законом о основама система образовања и васпитања, у року из претходног става чла­на, Министар просвете разрешава постојећи и именује привремени Школски одбор.

**Члан 43.**

Министар просвете именовати привремени Школски одбор ако Скупштина јединице локалне самоуправе не именује нове чланове Школског одбора до истека мандата претходно именованим члановима Школског одбора.

Мандат привременог Школског одбора траје до именовања новог Школског одбора.

***3) Надлежност, рад и одговорност Школског одбора***

**Члан 44.**

Школски одбор:

1) доноси статут, правила понашања у Школи, пословник о свом раду и друге опште акте и даје сагласност на акт о организацији и систематизацији послова;

2) доноси програм образовања и васпитања, развојни план Школе и Годишњи план рада Школе и усваја извештаје о њиховом остваривању, вредновању и самовредновању;

3) одлучује о статусној промени и о промени назива и седишта Школе;

4) разматра поштовање општих принципа, остваривање циљева образовања и васпитања и стандарда постигнућа и предузима мере за побољшање услова рада и остваривање образовно-васпитног рада;

5) учествује у самовредновању квалитета рада Школе;

6) усваја извештај о самовредновању квалитета рада Школе;

7) утврђује предлог финансијског плана за припрему буџета Републике Србије;

8) доноси финансијски план Школе;

9) одлучује о пословању Школе и коришћењу њених средстава;

10) одлучује о давању на коришћење, односно у закуп, школског простора;

11) одлучује о проширеној делатности Школе;

12) одлучује о коришћењу средстава прикупљених од родитеља ученика, на предлог Савета родитеља;

13) доноси одлуке по предлозима Савета родитеља, даје одговоре на питања и изјашњава се о ставовима које му упућује тај орган;

14) усваја извештај о пословању Школе и годишњи обрачун;

15) усваја извештаје о извођењу екскурзија, односно наставе у природи;

16) усваја извештаје о раду директора и извештаје о раду Школе;

17) расписује конкурс за избор директора и бира председника и чланове ко­ми­си­је за избор директора, као и њихове заменике;

18) доноси одлуку о избору директора;

19) закључује с директором уговор о раду и анексе тог уговора;

20) одлучује о правима, обавезама и одговорностима директора;

21) одлучује о престанку дужности директора;

22) одлучује по жалби, односно приговору на одлуку директора;

23) поставља вршиоца дужности директора;

24) даје овлашћење ради замењивања одсутног или спреченог директора;

25) у законом утврђеним случајевима удаљава запосленог са рада уколико то пропусти да учини директор;

26) именује чланове стручног актива за развојно планирање;

27) доноси план стручног усавршавања запослених и усваја извештај о њего­вом остваривању;

29) обавља и друге послове, у складу са законом, актом о оснивању и Статутом.

**Члан 45.**

Школски одбор доноси одлуке већином гласова од укупног броја чланова. У случају да је број гласова „за“ и „против“ исти гласање се понавља, док се одлука не донесе.

**Члан 46.**

Седницама Школског одбора имају право да присуствују и да учествују у њеном раду два представника ученичког парламента Школе и представник синдиката у Школи, без права одлучивања.

**Члан 47.**

Школски одбор доноси пословник о свом раду, којим се ближе уређују његов рад и одлучивање.

**Члан 48.**

За обављање послова из своје надлежности Школски одбор одговара органу који га именује и оснивачу Школе.

**2. Савет родитеља**

**Члан 49.**

Савет родитеља чини по један представник родитеља ученика сваког одеље­ња.

Чланови Савета родитеља бирају се на почетку сваке школске године, на пр­вом родитељском састанку, најкасније до 15. септембра.

Избор се врши јавним гласањем, на основу предлога који може да поднесе сва­ки родитељ ученика одређеног одељења.

**Члан 50.**

Савет родитеља:

1) предлаже представнике родитеља ученика у Школски одбор и друге органе Школе;

2) предлаже свог представника у стручни актив за развојно планирање и у дру­ге тимове Школе;

3) предлаже мере за осигурање квалитета и унапређивање образовно-васпит­ног рада;

4) учествује у поступку предлагања изборних предмета и у поступку избора уџ­бе­ника;

5) разматра предлог програма образовања и васпитања, Развојног плана, Го­диш­њег плана рада, извештаје о њиховом остваривању, вредновању и о самовредновању;

6) разматра намену коришћења средстава од донација и од проширене делат­но­сти Школе;

7) предлаже Школском одбору намену коришћења средстава прикупљених од родитеља;

8) разматра и прати услове за рад Школе, услове за одрастање и учење, без­бедност и заштиту ученика;

9) учествује у поступку прописивања мера, начина и поступка заштите и без­бедности ученика за време боравка у Школи и свих активности које организује Школа;

10) даје сагласност на програм и организовање екскурзије, односно програме наставе у природи и разматра извештај о њиховом остваривању;

11) упућује своје предлоге, питања и ставове директору, Школском одбору и стручним органима Школе;

**Члан 51.**

Органи Школе обавезни су да се изјасне о предлозима, питањима или ставо­вима Савета родитеља и да о томе у писменом облику обавесте Савет родитеља.

О актима из става 1. овог члана органи Школе обавезни су да се изјасне што је могуће пре, а у сваком случају у року који по природи ствари произлази из тих аката.

**Члан 52.**

Рад и одлучивање Савета родитеља уређују се пословником.

**3. Директор**

***1) Услови за избор директора***

**Члан 53.**

Услови за избор директора су следећи:

1) поседовање одговарајућег високог образовања (члан 8. став 2. Закона о ос­но­вама система образовања и васпитања), и дозволе за рад за наставника, педагога или психолога, и то за рад у школи оне врсте и подручја рада којој припада Школа;

2) испуњеност услова за пријем у радни однос у установи за образовање и васпитање (члан 120. Закона о основама система образовања и васпитања);

3) најмање пет година рада у установи, на пословима образовања и васпитања, после стеченог одговарајућег образовања.

Ако се на конкурс не пријави ниједан кандидат с одговарајућим високим об­разовањем из члана 8. став 2. Закона о основама система образовања и васпитања, за ди­рек­тора може бити изабрано и лице које поседује:

1) одговарајуће образовање из члана 8. став 3. Закона о основама система об­ра­зо­вања и васпитања (високо образовање на студијама првог степена, студијама у трајању од три године или више образо­вање), за наставника оне врсте школе којој припада Школа;

2) дозволу за рад;

3) најмање десет година рада у установи, на пословима образовања и вас­пи­тања, након стеченог одговарајућег образовања

На поновљеном конкурсу кандидати који имају одговарајуће образовање из чла­на 8. ст. 2. и 3. Закона о основама система образовања и васпитања, равноправни су.

Директору престаје радни однос ако се у току трајања мандата утврди да не ис­пуњава услове из члана 8. став 2. и члана 120. Закона о основама система образо­ва­ња и васпитања или одбије да се подвргне лекарском прегледу на захтев Школског одбора.

**Члан 54.**

Ближе услове за избор директора, програм обуке у складу са стандардима компетенција директора, програм испита за директора, начин и поступак полагања ис­пи­та, састав и начин рада комисије Министарства просвете, односно надлежног органа ауто­номне покрајине пред којом се полаже испит за директора, садржину и изглед обрасца лиценце за директора, садржај и начин вођења регистра издатих лиценци за директора, трошкове полагања испита, накнаде за рад чланова комисије и остала питања у вези са полагањем испита и стицањем лиценце за директора, прописује министар просвете.

**Члан 55.**

Директор Школе, изабран до дана ступања на снагу важећег Закона о основама система образовања и васпитања, односно пре 11. Септембра 2009.год., дужан је да у року од две године од дана доношења подзаконског акта из предходног члана положи испит за директора.

Директору из става 1. овог члана престаје дужност ако не положи испит у року из става 1. Овог члана.

**Члан 56.**

Директор изабран после ступања на снагу важећег Закона о основама система образовања и васпитања, који нема положен испит за директора, дужан је да га положи у року од годину дана од дана ступања на дужност.

Директору који не положи испит за директора у року од годину дана од дана ступања на дужност престаје дужност директора.

Лиценца за директора одузима се директору који је осуђен правноснажном пресудом за кривично дело или привредни преступ у вршењу дужности.

***2) Мандат директора***

**Члан 57.**

Директор Школе се бира на период од четири године.

Мандат директора тече од дана ступања на дужност.

Директору Школе мирује радни однос за време првог изборног периода на радном месту са кога је изабран.

***3) Поступак за избор директора***

**Члан 58.**

Директора бира Школски одбор на основу конкурса, по прибављеном мишље­њу Наставничког већа.

Конкурс за избор директора расписује се најкасније три месеца пре истека ман­дата директора.

Конкурс се објављује у дневном или недељном листу или службеном гласилу, који су доступни читаоцима најмање на територији централне Србије и Аутономне покрајине Војводине. Припремне радње у поступку избора директора обавља комисија за избор ди­рек­тора (у даљем тексту: Комисија).

**Члан 59.**

Председника и чланове Комисије, као и њихове заменике, бира Школски одбор.

Комисију чине секретар и два наставника или стручна сарадника.

Заменици председника и чланова Комисије бирају се из редова наставника и стручних сарадника.

Заменик председника и заменици чланова Комисије учествују у раду Комисије у случају спречености председника, односно чланова.

Комисија ради у пуном саставу.

На питања у вези са радом Комисије која нису уређена Статутом сходно се примењују одредбе Пословника о раду школског одбора.

**Члан 60.**

Комисија:

1. саставља текст конкурса за избор директора и припрема га за објављивање;
2. утврђује благовременост и потпуност пријава на конкурс;
3. одваја неблаговремене и непотпуне пријаве;
4. утврђује који учесници конкурса испуњавају услове за избор;
5. саставља информацију о учесницима конкурса и доставља је директорун председнику Школског одбора;
6. председнику Школског одбора доставља мишљење наставничког већа.

**Члан 61.**

Кокурс за избор директора садржи информацију:

1. о називу и адреси Школе;
2. о начину подношења пријаве на конкурс;
3. о условима за избор;
4. о доказима за испуњеност услова за избор које треба поднети;
5. о року за подношење пријаве на конкурс
6. о року у којем ће одлука о избору бити донета;
7. о лицу код којег учесник конкурса може добити додатне информације о конкурсу;
8. о томе да неблаговремене или непотпуне пријаве неће бити узете у разматрање.

Рок за подношење пријаве на конкурс је 8 дана од дана објављивања конкурса.

**Члан 62.**

Уз пријаву на конкурс учесник треба да поднесе:

1. доказ о држављанству Републике Србије (уверење о држављанству) не старије од 6 месеци;
2. оверен препис или оверену фотокопију дипломе о стеченом образовању;
3. оверен препис или оверену фотокопију уверења о положеном стручном испиту, односно испиту за лиценцу;
4. потврду о радном искуству у области образовања и васпитања;
5. радну биографију;
6. лоекарско уверење (не старије од 6 месеци);
7. извод из матичне књиге рођених
8. доказ да није осуђивано за дела предвиђена чл. 120 Закона (прибавља установа).

**Члан 63.**

Благовременом пријавом на конкурс сматра се пријава која је непосредно предата Школи пре истека рока утврђеног у конкурсу или је пре истека тог рока предата пошти у облику препоручене пошиљке.

Ако последњи дан рока пада у недељу или на дан државног празника, или у неки други дан кад Школа не ради, рок истиче истеком првог наредног радног дана.

**Члан 64.**

Потпуном пријавом сматра се пријава која садржи радну биографију и све доказе о испуњености услова за избор чије се прилагање захтева конкурсом.

Доказ о поседовању психичке, физичке и здравствене способности кандидат је дужан да достави пре закључења уговора о раду.

Доказ о неосуђиваности и доказ о непостојању дискриминаторног понашања на страни кандидата прибавља Школа, пре доношења одлуке о избору.

Учесник конкурса може доказе о испуњености услова за избор доставити после истека рока за достављање пријава на конкурс, али само ако учини вероватним да те доказе није могао да благовремено прибави из оправданих разлога. Доказе о оправданости  разлога за пропуштање рока кандидат конкурса је обавезан да достави заједно са нак­надно поднетим доказима за избор.

Накнадно достављање доказа за избор може се прихватити само ако их је Шко­ла примила пре него што је Комисија почела да разматра конкурсни материјал.

**Члан 65.**

Комисија почиње разматрање конкурсног материјала по истеку 3 дана од да­на истека рока за пријем пријава на конкурс.

Комисија је обавезна да у року од 2 дана од дана почетка рада припреми информације о учесницима конкурса и да их без одлагања достави директору.

**Члан 66.**

По пријему акта Комисије, директор је обавезан да без одлагања закаже сед­ни­цу наставничког већа, која ће се одржати у року од 8 дана од дана када је директор при­мио акт Комисије.

**Члан 67.**

Наставничко веће се о кандидатима изјашњава тајним гласањем,на посебној седници, на којој присуствују сви запослени и који се изјашњавају о свим кандидатима тајним гласањем, а у складу са одредбама Статута које уређују начин рада и одлучивања наставничког већа (чл. 90-130).

Мишљење се у року од 2 дана од дана одржавања сед­ни­це на којој је дато доставља Комисији.

**Члан 68.**

Комисија без одлагања прослеђује председнику Школског одбора информа­цију о учесницима конкурса и мишљење наставничког већа.

**Члан 69.**

Председник Школског одбора, по пријему информације о учесницима конкурса и миш­љења наставничког већа, ради доношења одлуке о избору директора, без одлагања за­ка­зује седницу Школског одбора, која треба да се одржи у року од 8 дана од дана ка­да је председник Школског одбора примио информацију о учесницима конкурса и мишљење наставничког већа.

**Члан 70.**

Одлука са документацијом о изабраном кандидату доставља се министру просвете на са­глас­ност.

Сматра се да је Одлука о избору донета када је министар просвете дао сагласност на одлуку.

Одлука о избору директора сматра се донетом, односно сматра се да је на њу дата сагласност, ако министар просвете у року од 30 дана од дана достављања одлуке не донесе акт којим одбија сагласност.

Ако министар донесе акт којим се одбија давање сагласности на одлуку о избору директора, расписује се нови конкурс.

По пријему акта о давању сагласности на одлуку о избору директора или по наступању фикције о давању сагласности, Школски одбор без одлагања доноси решење о избору директора и доставља га учесницима конкурса. Решењем се утврђују и време ступања на дужност, као и обавеза полагања испита за директора.

Решење о избору директора је коначно.

Учесник конкурса који је незадовољан решењем о избору директора има право на судску заштиту у управном спору.

Одмах по доношењу решења о избору директора, Школски одбор с изабраним кандидатом закључује уговор о раду.

**4) Надлежност директора**

**Члан 71.**

Директор руководи радом Школе.

Директор:

1) заступа и представља Школу;

2) даје овлашћење лицу које ће га замењивати у случају његове одсутности или спречености да обавља дужност;

3) даје пуномоћје за заступање Школе;

4) планира и организује остваривање програма образовања и васпитања и свих других активности Школе;

5) стара се о осигурању квалитета, самовредновању, остваривању стандарда постигнућа и унапређивању образовно-васпитног рада;

6) стара се о остваривању Развојног плана Школе;

7) одлучује о предметима из којих ће се организовати предметна настава за ученике трећег и четвртог разреда, по прибављању мишљења наставничког већа;

8) одлучује о коришћењу средстава утврђених финансијским планом и одгова­ра за одобравање и наменско коришћење тих средстава, у складу са законом;

9) сарађује са органима јединице локалне самоуправе, организацијама и удру­же­њима;

10) организује и врши педагошко-инструктивни увид и прати квалитет обра­зов­но-васпитног рада и педагошке праксе и предузима мере за унапређивање и усаврша­вање рада наставника и стручних сарадника;

11) планира и прати стручно усавршавање и спроводи поступак за стицање зва­ња наставника и стручних сарадника;

12) предузима мере у случајевима повреда забрана из чл. 44. до 46. Закона о ос­новама система образовања и васпитања и недоличног понашања запосленог и њего­вог негативног утицаја на децу и ученике;

13) предузима мере ради извршавања налога просветног инспектора и прос­ветног саветника, као и других инспекцијских органа;

14) ставља примедбе на записнике просветног инспектора;

15) стара се о благовременом и тачном уносу и одржавању ажурности базе по­датака о Школи у оквиру jединственог информационог система просвете;

16) стара се о благовременом објављивању правних аката Школе и обавеш­тавању запослених, ученика и њихових родитеља односно старатеља, стручних органа и Школског одбора о свим питањима од интереса за рад Школе и тих органа;

17) сазива и руководи седницама Наставничког већа, без права одлучивања;

18) сазива и руководи седницом одељењског већа, у случају спречености оде­љењ­ског старешине, без права одлучивања;

19) председава и руководи радом педагошког колегијума;

20) образује стручна тела и тимове, усмерава и усклађује рад стручних органа у установи;

21) сарађује са родитељима, односно старатељима ученика;

22) подноси извештаје о свом раду и раду Школе Школском одбору, најмање два пута годишње;

23) одлучује о правима, обавезама и одговорностима ученика;

24) образује комисије за полагање испита ученика;

25) доноси општи акт о организацији и систематизацији послова, уз саглас­ност Школског одбора

26) одлучује о правима, обавезама и одговорностима запослених и обавља дру­­ге послове у области радних односа

27) с репрезентативним синдикатом у Школи и представником оснивача Шко­ле закључује колективни уговор код послодавца;

28) сарађује са синдикатом у Школи и стара се о испуњавању обавеза Школе пре­ма синдикату у Школи;

29) обавља и друге послове, у складу са законом и Статутом.

**5) Права, обавезе и одговорности директора**

**Члан 72.**

Директор је одговоран за законитост рада и за успешно обављање делатности Школе.

Директор за свој рад одговара школском одбору и министру просвете.

**Члан 73.**

Директор остварује права, обавезе и одговорности по основу обављања те дужности и права из радног односа, на основу закона, подзаконског акта, колективног уговора, другог општег акта и уговора о раду.

О правима, обавезама и одговорностима директора одлучује Школски одбор.

**Члан 74.**

Школски одбор с директором изабраним у првом изборном периоду закључује уговор о раду на период од четири године.

**6) Престанак дужности директора**

**Члан 75.**

Дужност директора престаје:

1) истеком мандата,

2) на лични захтев,

3) стицањем услова за мировање радног односа,

4) престанком радног односа,

5) разрешењем.

Одлуку о престанку дужности директора доноси Школски одбор.

Школски одбор разрешава директора дужности пре истека мандата:

1) ако Школа није благовремено донела програм образовања, односно не остварује програм образовања и васпитања или не предузима мере за остваривање принципа, циљева и стандарда постигнућа;

2) ако Школа не спроводи мере за безбедност и заштиту деце и ученика;

3) ако директор не предузима или неблаговремено предузима одговарајуће мере у случајевима повреда забрана из чл. 44 до 46. Закона о основама система образовања и васпитања и тежих повреда радних обавеза запослених;

4) ако у Школи није обезбеђено чување прописане евиденције и докумен­та­ци­је;

5) ако се у Школи води евиденција и издају јавне исправе супротно Закону о основама система образовања и васпитањаи посебном закону ;

6) ако директор не испуњава услове из члана 59. Закона о основама система об­разовања и васпитања;

7) ако директор не поступа по налогу, односно мери надлежног органа за от­кла­њање утврђених недостатака и неправилности;

8) ако директор предлагањем незаконитих одлука, непотпуним, неблаговреме­ним и нетачним обавештавањем или сазивањем седница супротно пословнику омета рад Школског одбора и запослених;

9) ако директор није обезбедио да се у оквиру jединственог информационог сис­те­ма просвете врши благовремен и тачан унос и одржавање ажурне базе података Школе;

10) ако је у радни однос примио или ангажује лице ван радног односа супрот­но закону и општем акту;

10а) ако је намерно или крајњом непажњом учинио пропуст приликом до­но­ше­ња одлуке у дисциплинском поступку, која је правноснажном судском пре­судом поништена као незаконита, и ако је Школа обавезана на накнаду ште­те у износу који може угрозити њено редовно пословање;

11) ако се директору у дисциплинском поступку изрекне мера престанка рад­ног односа због утврђене одговорности за тежу повреду радне обавезе прописане за за­пос­лене или се стек­не услов за отказ уговора о раду у складу са општим прописима о раду;

12) ако је правноснажним актом надлежног органа утврђено да је Школа, од­нос­но директор одговаран за прекршај из Закона о основама система образовања и васпи­тања или посебног закона, привредни преступ или кривично дело у вршењу дужности;

13) ако је разрешење директора наложено мером просветног инспектора, у ро­ку од осам дана од дана пријема налога;

14) у другим случајевима, у складу са законом.

Директор је материјално одговоран за штету коју намерно или крајњом непажњом нанесе установи у складу са законом.

Одлука о разрешењу директора подлеже сагласности министра просвете

Сматра се да је одлука Школског одбора о разрешењу директора донета, од­нос­но да је министар просвете дао на њу сагласност, ако у року од 15 дана од дана њеног достављања не донесе акт којим одбија сагласност.

**7) Права директора по престанку дужности**

**Члан 76.**

Директор којем дужност престане у току или истеком првог мандата, а иза­бран је после ступања на снагу и на основу новог Закона о основама система образо­вања и васпитања („Службени гласник РС“, број 72/09), има право да се врати на радно место на којем је радио пре избора, то јест на радно место на којем му је миро­вао радни однос.

Право на враћање на радно место на којем му је мировао радни однос нема ди­ректор:

1) којем је дужност престала због престанка радног односа;

2) којем је дужност престала разрешењем због изречене мере престанка радног односа за учињену тежу повреду радне обавезе или због стицања услова за отказ уго­вора о раду у складу са општим прописима о раду;

3) који је разрешен због учињеног привредног преступа или кривичног дела у вр­шењу дужности.

У случајевима од 1) – 3) директору престаје радни однос без права на отпремнину.

**Члан 77.**

Директор којем је дужност престала због истека другог и сваког наредног ман­дата или на лични захтев распоређује се на послове који одговарају степену и врсти његовог образовања, а ако таквих послова нема у Школи или другој установи за образовање и васпитање, то лице остварује права запосленог за чијим радом престаје потреба, у складу са законом.

**Члан 78.**

Директору установе којем у другом и сваком наредном мандату престане дуж­ност разрешењем, без престанка радног односа, а не може да се распореди, у Школи или другој установи за образовање и васпитање , на послове који одговарају степену и врсти његовог образовања, престаје радни однос, уз исплату отпремнине, у складу са законом.

**4. Вршилац дужности директора**

**Члан 79.**

Вршиоца дужности директора поставља Школски одбор до избора директора ако директору престане дужност, а није расписан конкурс, или Школски одбор није донео одлуку о избору или је министар просвете донео акт којим је одбијено давање саглас­нос­ти на одлуку Школског одбора.

Вршиоца дужности директора поставља министар просвете ако Школски одбор не по­стави вршиоца дужности директора у случајевима из става 1. овог члана или не донесе одлуку по поновљеном конкурсу, односно министар просвете не да сагласност на одлуку по по­нов­љеном конкурсу, у року од седам дана од дана сазнања за наступање разлога за по­став­љење.

За вршиоца дужности директора не може бити постављено лице које у по­ступку избора за директора није добило сагласност министра просвете.

За вршиоца дужности директора може да буде постављен наставник, васпитач или стручни сарадник, најдуже шест месеци.

Вршиоцу дужности директора мирује радни однос на пословима са којих је постављен, за време док обавља ту дужност.

Права, обавезе и одговорности директора односе се и на вршиоца дужности директора.

**5. Помоћник директора**

**Члан 80.**

Школа има помоћника директора, у складу са нормативом којим се утврђују критеријуми и стандарди за финансирање Школе.

Решењем директора на послове помоћника директора распоређује се настав­ник или стручни сарадник који има професионални углед и искуство у образовно-васпитном раду, за сваку школску годину.

**Члан 81.**

Помоћник директора:

1) замењује директора у случају његове одсутности или спречености, на ос­но­ву овлашћења директора или Школског одбора;

2) организује, руководи и одговоран је за педагошки рад Школе;

3) координира рад стручних актива и других стручних органа Школе;

4) председава и руководи радом педагошког колегијума, по налогу директора;

5) сазива и руководи седницом одељењског већа, у случају спречености оде­љењ­ског старешине, без права одлучивања, по налогу директора;

6) обавља послове наставника или стручног сарадника, у складу са решењем ди­ректора;

7) издаје налоге запосленима у Школи, у складу с описом њихових послова.

**6. Секретар**

**Члан 82.**

Управне, нормативно-правне и друге правне послове у Школи обавља сек­ре­тар, у складу са нормативом којим се утврђују критеријуми и стандарди за финан­сира­­ње установе за образовање и васпитање.

Послове секретара може да обавља дипломирани правник – мастер или дипло­ми­рани правник који је стекао високо образовање на основним студијама у трајању од најмање четири године.

Секретар из става 2. овог члана уводи се у посао и оспособљава се за самосталан рад савладавањем програма за увођење у посао и полагањем испита за секретара.

Секретару – приправнику директор одређује ментора са листе секретара установа коју утврди Школска управа.

Секретар је дужан да у року од две године од дана заснивања радног односа положи стручни испит за секретара.

Секретару који не положи стручни испит у року из става 4. овог члана преста­је радни однос.

Секретар који има положен правосудни или стручни испит за запослене у орга­нима државне управе или државни стручни испит не полаже стручни испит за секретара.

Изузетно од става 2. овог члана, за секретара може да буде изабрано и друго лице, с врстом и степеном образовања који су утврђени Правилником о организацији и систематизацији послова, уколико се ни на поновљени конкурс не пријави ниједан кандидат са одговарајућим образовањем, најдуже две године.

Начин и програм увођења у посао, програм, садржину, начин и рокове за полагање стручног испита, састав и начин рада комисије Министарства просвете, односно надлежног органа аутономне покрајине пред којом се полаже стручни испит и образац уверења који се издаје, трошкове полагања испита, накнаде за рад чланова комисије и остала питања у вези са полагањем стручног испита за секретара установе, прописује министар просвете.

**7. Стручни органи**

**Члан 83.**

Стручни органи Школе су:

1) Наставничко веће,

2) одељењско веће,

3) стручно веће за разредну наставу,

4) стручно веће за области предмета,

5) стручни актив за развојно планирање,

6) стручни тим за развој школског програма,

7) стручни тим за инклузивно образовање који се образује по потреби,

8) стручни тим за самовредновање,

9) стручни тим за заштиту од дискриминације, насиља, злостављања и занема­ри­вања.

**Члан 84.**

Стручни органи:

1) старају се о осигурању и унапређивању квалитета образовно-васпитног рада Школе;

2) прате остваривање програма образовања и васпитања;

3) старају се о остваривању циљева и стандарда постигнућа;

4) вреднују резултате рада наставника и стручних сарадника;

5) прате и утврђују резултате рада ученика;

6) предузимају мере за јединствен и усклађен рад са ученицима у процесу образовања и васпитања;

7) решавају друга стручна питања образовно-васпитног рада.

**Члан 85.**

У раду стручних органа имају право да учествују, без права одлучивања:

1) приправник-стажиста,

2) лице ангаживано на основу уговора о извођењу наставе (осим у раду оде­љењ­ског већа),

Седницама стручних органа имају право да присуствују и да учествују у дис­кусији, без права одлучивања, и два представника ученика, које одреди Ученички парламент.

У раду Наставничког већа, одељењског већа и стручног већа за разредну на­ставу имају право да учествују и педагошки асистенти, без права одлучивања.

Ради остваривања права из ст. 1 – 3. овог члана, представници Ученичког пар­ла­мента, приправници-стажисти, лица ангажована на основу уговора о извођењу на­ста­ве и педагошки асистенти уредно се обавештавају о седници стручног органа и до­став­ља им се материјал за седницу.

**Члан 86.**

            На питања рада и одлучивања стручних органа, која нису уређена посебним од­ред­бама Статута, сходно се примењују одредбе Статута које уређују рад и одлу­чи­вање Наставничког већа (чл. 90 – 129), осим одредбе о објављивању извода из запис­ника.

Изводи из записника стручних органа, осим наставничког већа, објављују се на огласној табли Школе само ако је реч о посебно значајним одлукама за рад Школе, у складу са одлуком стручног органа. Изводи из записника на огласној табли Школе остају најмање 2 дана.

1. **Наставничко веће**

**Члан 87.**

Наставничко веће чине наставници и стручни сарадници.

**Члан 88.**

Наставничко веће, у оквиру и поред послова из опште надлежности стручних органа (члан 84. Статута), обавља посебно следеће послове:

1)утврђује план рада и подноси извештаје о његовом остваривању;

2) стара се о остваривању програма образовања и васпитања;

3) анализује извршавање задатака образовања и васпитања у Школи;

4) даје мишљење о организовању предметне наставе за ученике трећег и четвртог разреда

5) планира и организује облике ваннаставних активности ученика;

6) предлаже поделу разреда на одељења и број ученика у одељењима;

7) припрема календар такмичења ученика и обезбеђује услове за њихово при­пре­мање;

8) врши надзор над радом других стручних органа;

9) разматра извештаје директора, одељењских старешина и других стручних ор­гана;

10) даје мишљења и предлоге о питањима из надлежности стручних органа;

11) доноси одлуку о похваљивању и награђивању ученика;

12) изриче ученицима васпитно-дисциплинску меру „укор наставничког већа“;

13) доноси одлуку о премештању ученика који је учинио повреду забране у дру­гу школу;

14) доноси одлуку о ослобађању ученика од наставе физичког васпитања, на основу предлога изабраног лекара;

15) именује чланове стручног актива за развој Школског програма;

16) предлаже чланове Школског одбора из реда запослених;

17) предлаже чланове стручног актива за развојно планирање из редова нас­тав­­ника и  стручних сарадника;

18) даје мишљење Школском одбору за избор директора.

19) доноси одлуку о ослобађању ученика који похађају музичку, односно балетску школу од похађања наставе изборног предмета у школи, на захтев родитеља, односно старатеља, а на основу потврде о својству ученика коју издаје основна музичка, односно балетска школа.

**Члан 89.**

За свој рад Наставничко веће одговара директору.

**Начин рада Наставничког већа**

**Члан 90.**

Наставничко веће ради на седницама које сазива директор.

Седнице се одржавају у просторији Школе коју одреди директор.

Седницама Наставничког већа руководи директор, без права одлучивања.

Поред лица која имају право да присуствују седницама, седници Наставнич­ког већа могу да присуствују и друга лица, по одобрењу директора.

**Члан 91.**

У обављању послова руковођења седницама Наставничког већа директор:

1) обавља  послове припремања седнице;

2) сазива седнице Наставничког већа;

3) утврђује испуњеност услова за одржавање седнице и отвара седницу Нас­тав­нич­ког већа;

4) доноси одлуку о одлагању или прекиду седнице;

5) предлаже усвајање дневног реда;

6) предлаже доношење одлука, закључака, заузимање ставова, давање мишље­ња и слично;

7) утврђује да је одлука, закључак и сл. донета;

8) даје и одузима реч и стара се о несметаном одвијању тока седнице;

9) предузима мере у случају нарушавања реда на седници;

10) предузима мере за извршавање одлука Наставничког већа;

11) прати извршавање одлука Наставничког већа;

12) закључује седницу;

13) обавља и друге послове у вези са руковођењем седницом.

**Члан 92.**

Седница Наставничког већа може да се одржи ако је присутно више од поло­ви­не од укупног броја наставника и стручних сарадника који су у радном  односу у Шко­ли на неодређно или на одређено време.

**Члан 93.**

Седница Наставничког већа сазива се истицањем обавештења на огласну таб­лу Школе, најмање 3 дана пре дана одржавања седнице.

Рок из става 1. овог члана не мора се поштовати ако за то постоје важни раз­ло­зи, који треба да буду наведени у обавештењу о сазивању седнице.

Обавештење о сазивању седнице треба да садржи дан, час и место одржавања седнице, као и предлог дневног реда.

Седнице Наставничког већа сазивају се по потреби, а обавезно на крају троме­сеч­ја, на крају првог и другог полугодишта, као и на почетку и пред крај школске го­ди­не.

Директор је обавезан да закаже седницу на захтев најмање трећине чланова Наставничког већа, као и на захтев Школског одбора, Савета родитеља или Ученичког парламента.

**Члан 94.**

            Директор отвара седницу пошто утврди да је  присутно више од половине чла­нова Наставничког већа.

**Члан 95.**

После отварања седнице, директор позива чланове Наставничког већа да пред­ложе измене или допуне предлога дневног реда и о њиховим предлозима ће се по­себ­но гласати.

После утврђивања коначног предлога дневног реда, доноси се одлука  о усва­јању дневног реда.

**Члан 96.**

После усвајања дневног реда, директор отвара дискусију по свакој тачки днев­ног реда појединачно.

**Члан 97.**

Право да учествују у дискусији имају директор и сви чланови Наставничког већа, као и приправници-стажисти, лица ангажована на основу уговора о извођењу наставе и представници Ученичког парламента.

Право да учествују у дискусији, по одобрењу директора, имају и друга лица која су позвана на седницу.

Дискутанти су обавезни да приликом дискусија расправљају, по правилу, само о питањима која су од непосредног значаја  за доношење одлуке по тачки дневног реда о којој се расправља.

**Члан 98.**

Поред питања у вези с тачкама дневног реда, дискутант може да говори и о повреди одредаба Статута које уређују начин рада и одлучивања Наставничког већа (чл. 94. до 130).

**Члан 99.**

Дискусије треба да буду што краће и јасније.

Дискутант има право да у дискусији изрази своје мишљење, став или увере­ње, али је обавезан да то учини у пристојном облику.

**Члан 100.**

Наставничко веће може одлучити да се ограничи број дискусија једног диску­тан­та по једној тачки дневног реда или да се ограничи трајање дискусија.

**Члан 101.**

Сваки дискутант има право на реплику, ако је у нечијој дискусији поменут а сматра да тврдње у тој дискусији треба  исправити или допунити.

Реплика може трајати најдуже 3 минута.

**Члан  102.**

Директор даје и одузима реч дискутантима, водећи рачуна о редоследу пријав­љивања, а после дискусија предлаже доношење одлуке по тој тачки.

**Члан 103.**

О одржавању реда на седници стара се директор.

**Члан 104.**

Директор ће опоменути члана Наставничког већа или другог дискутанта који и после одузимања речи наставља да говори, као и лице које се непристојно понаша и/или на други начин омета рад на седници.

**Члан 105.**

Ако опоменуто лице и даље наставља да омета рад на седници, на предлог ди­рек­тора или члана Наставничког већа Наставничко веће ће донети одлуку о његовом удаљењу са седнице.

Лице на које се одлука о удаљењу односи обавезно је да одмах по изрицању мере удаљења напусти просторију у којој се седница одржава.

Мера удаљења односи се само на седницу на којој је изречена.

**Члан 106.**

Ако се мерама из чл. 104. и 105. Статута не може одржати  ред на седници, ди­рек­тор ће донети одлуку да се седница прекине и утврдиће време њеног наставка.

Исту одлуку директор ће донети и ако у току седнице престане да постоји не­ки други услов за њено одржавање.

**Члан 107.**

Ако на седницу Наставничког већа не дође довољан број наставника и струч­них сарадника, директор ће донети одлуку о одлагању седнице и истовремено у оквиру ро­ка од 2 дана утврђује дан када ће се седница одржати, с истим или допуњеним  дневним редом.

Исту одлуку директор ће донети и ако није испуњен неки други услов за одр­жа­вање седнице.

***Одлучивање наставничког већа***

**Члан 108.**

Наставничко веће доноси две врсте одлука:

1) одлуке по тачкама дневног реда;

2) закључке.

**Члан 109.**

Одлука по тачки дневног реда треба да садржи:

1) јасан и потпун одговор на питање које садржи тачка дневног реда по којој је донета;

2) име и презиме, односно функцију лица одговорног за извршење одлуке;

3) начин извршења одлуке;

4) рок за извршење одлуке;

5) начин праћења извршења одлуке.

**Члан 110.**

Ако из било ког разлога нису испуњене све претпоставке за доношење одлуке по некој тачки дневног реда, директор ће предложити да се доношење одлуке по тој тачки дневног реда одложи за неку од следећих седница.

**Члан 111.**

Када одлучује о процедуралним питањима, а не доноси одлуку по тачки днев­ног  реда, Наставничко веће доноси закључке.

Закључак има исте саставне делове као и одлука по тачки дневног реда.

**Члан 112.**

Наставничко веће доноси одлуке већином од укупног броја присутних чланова.

Одлуке се доносе на предлог директора.

**Члан 113.**

Члан Наставничког већа може гласати за или против доношења одлуке, а може остати и уздржан.

После гласања, директор пребројавањем гласова утврђује да ли је одлука донета.

**Члан 114.**

Одлуке се, по правилу, доносе гласањем о једном предлогу директора.

Ако се током дискусије по некој тачки дневног реда уобличи више предлога, директор ће све предлоге ставити на гласање, редом којим су изложени.

**Члан 115.**

Одлуке се, по правилу, доносе јавним гласањем, подизањем руке, на позив дирек­то­ра.

Одлуке се доносе тајним гласањем у следећим случајевима:

1) давање мишљења о кандидатима за директора;

2) предлагање чланова Школског одбора из реда запослених.

**Члан 116.**

Седници Наставничког већа на којој де предлажу чланови Школског одбора из реда запослених имају право да присуствују сви запослени.

Предлог чланова Школског одбора има право да поднесе сваки запослени, а о предлозима да гласају само чланови Наставничког већа.

**Члан 117.**

За тајно гласање користе се гласачки листићи које потписује директор и који су оверени малим печатом Школе.

**Члан 118.**

Гласачки листић за давање мишљења о кандидату за директора има следећи текст:

„Наставничко веће Основне школе „\_\_\_\_\_\_\_\_\_\_\_\_\_\_\_\_\_\_\_\_\_“

            Број: \_\_\_\_\_\_\_\_\_

            Датум: \_\_\_\_\_\_\_\_\_\_\_

            Место: \_\_\_\_\_\_\_\_\_\_\_\_\_

**Гласачки листић за давање мишљења Наставничког већа  
о кандидатима за избор директора Школе, по конкурсу  
расписаном у \_\_\_\_\_\_\_\_\_\_\_\_\_\_\_\_\_\_\_, од \_\_\_\_\_\_\_\_\_\_ 200\_\_. године**

Позитивно мишљење члан наставничког већа даје за кандидата чији је редни број заокружен:

1. \_\_\_\_\_\_\_\_\_\_\_\_\_\_\_\_\_\_\_\_,
2. \_\_\_\_\_\_\_\_\_\_\_\_\_\_\_\_\_\_\_\_,
3. \_\_\_\_\_\_\_\_\_\_\_\_\_\_\_\_\_\_\_\_,

Треба заокружити само један редни број.

Директор Школе

**Члан 119.**

Кандидати се у гласачки листић уписују оним редоследом којим су дати у информацији комисије  за избор директора.

**Члан 120.**

Гласање спроводи комисија  која се састоји од председника и два члана.

Председника и чланове Комисије из свог састава именује Наставничко веће на седници на којој се даје мишљење о кандидатима за директора.

Право да предложи члана Комисије има сваки члан Наставничког већа.

Директор, помоћник директора нити лице које је кандидат за избор директора не могу бити у саставу Комисије.

Комисија пре гласања пребројава гласачке листиће и дели их члановима Нас­тав­ничког већа.

Чланови Наставничког већа гласају, заокруживањем хемијском оловком редног броја испред имена и презимена кандидата за којег дају позитивно мишљење, и листиће убацују у гласачку ку­тију која се налази испред Комисије.

Одмах после гласања, Комисија јавно пребројава гласове и објављује резултат гла­сања.

**Члан 121.**

Позитивно мишљење је дато за кандидата који је добио већину гласова од укупног броја чланова Наставничког већа.

У случају да два или више кандидата имају јед­нак највећи број гласова, Школском одбору се доставља одлука о давању позитивног мишљења за све те кандидате.

**Члан 122.**

Гласачки листић за утврђивање предлога чланова Школског одбора из реда запослених у Школи има следећи текст:

„Наставничко веће Основне школе „\_\_\_\_\_\_\_\_\_\_\_\_\_\_\_\_“

            Број: \_\_\_\_\_\_\_\_\_

            Датум: \_\_\_\_\_\_\_\_\_\_\_

            Место: \_\_\_\_\_\_\_\_\_\_\_\_\_

**Гласачки листић за утврђивање предлога чланова  
Школског одбора из реда запослених у Школи**

За чланове Школског одбора члан Наставничког већа предлаже запослене чији је редни број заокружен:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Треба заокружити само три редна броја.

Директор Школе

**Члан 123.**

Кандидати се у гласачки листић уписују оним редоследом којим су предла­гани на седници Наставничког већа.

**Члан 124.**

На остала питања поступка тајног гласања о предлогу за чланове Школског одбора из реда запослених у Школи сходно се примењују правила о тајном гласању за давање мишљења Наставничког већа о кандидатима за директора Школе, осим пра­вила о поступању у случају једнаког броја гласова два или више кандидата.

У случају једнаког броја гласова који онемогућава утврђивање предлога, гла­са­ње ће се поновљати све док на основу резултата гласања не буде било могуће утвр­дити предлог чланова Школског одбора.

**Члан 125.**

Одлука Наставничког већа којом је утврђен предлог чланова Школског одбора из реда запослених у Школи без одлагања се доставља Скупштини града Новога Сада, ради благовременог именовања Школског одбора.

***Записник***

**Члан 126.**

О току седнице Наставничког већа води се записник.

Записничара одређује директор из реда чланова Наставничког већа, за сваку школску годину.

Записник се води у свесци записника, а када се свеска записника потроши, односно испуни, трајно се чува у архиви Школе.

Записник потписују директор и записничар.

**Члан 127.**

Прва тачка дневног реда сваке седнице Наставничког већа је усвајање запис­ника са претходне седнице.

Одлука којом се усваја записник са претходне седнице садржи и исправке и допуне које треба унети у тај записник.

**Члан 128.**

Записник садржи податке о:

1) дану, часу и месту одржавања седнице;

2) броју присутних чланова;

3) дневном реду;

4) податке о одлагању или прекиду седнице;

5) дискутантима и дискусијама (у сажетом облику);

6) изјаве које су унете на инсистирање појединих дискутаната;

7) издвојена мишљења чланова Наставничког већа поводом одлука по поје­ди­ним тачкама дневног реда;

8) донетим актима;

9) мерама које су изречене у циљу одржавања реда на седници и о лицима ко­јима су изречене;

10) другим значајним питањима у вези са седницом.

**Члан 129.**

У свеску записника уноси се све што је речено на седници.

На захтев члана Наставничког већа, у записник се уноси и садржај који се ина­че не би унео у записник, под условом да је то у вези са неком од тачака дневног реда.

**Члан 130.**

Извод из записника објављује се на огласној табли Школе у року од 5 дана од дана одржавања седнице и на том месту остаје најмање 2 дана.

***2) Одељењско веће***

**Члан 131.**

Одељењско веће чине наставници који изводе наставу у одређеном одељењу.

**Члан 132.**

Одељењско веће, у оквиру и поред послова из опште надлежности стручних ор­гана (члан 84. Статута), обавља посебно следеће послове:

1) утврђује план рада и подноси извештаје о његовом остваривању;

2) анализује резултате рада наставника;

3) анализује успех и владање ученика на крају тромесечја, полугодишта и на крају школске године;

4) предлаже расподелу одељења на наставнике;

5) утврђује распоред часова;

6) утврђује распоред писмених задатака;

7) усклађује рад наставника у одељењу;

8) усклађује рад ученика у одељењу;

9) на предлог предметног наставника, утврђује оцене из наставних предмета ученика од V до VIII разреда;

10) на предлог одељењског старешине, утврђује оцене из владања ученика;

11) доноси одлуку о превођењу у наредни разред ученика другог и трећег раз­ре­да који на крају другог полугодишта има недовољне оцене, осим ако родитељ, од­нос­но старатељ изричито захтева да ученик понавља разред;

12) похваљује ученике;

13) предлаже додељивање похвале „Ученик генерације“ и награђивање ученика;

14) изриче ученицима васпитну меру „укор одељењског већа“;

15) на предлог предметног наставника, бира ученике који ће учествовати на так­ми­чењима;

16) на предлог предметног наставника, утврђује ученике за које треба органи­зо­ва­ти додатну и допунску наставу;

17) предлаже наставничком већу план усавршавања наставника, програм екскурзија, на­ставе у природи и календар такмичења.

**Члан 133.**

Седницу одељењског већа сазива и њоме руководи одељењски старешина оде­љења у којем чланови тог органа изводе наставу.

У случају спречености одељењског старешине, седницу сазива и њоме руко­води директор, без права одлучивања.

**Члан 134.**

За свој рад одељењско веће одговара Наставничком већу.

***3) Стручно веће за разредну наставу***

**Члан 135.**

Стручно веће за разредну наставу чине сви наставници који изводе наставу у првом циклусу образовања, укључујући и наставнике разредне наставе у продуженом боравку.

**Члан 136.**

Стручно веће за разредну наставу, у оквиру и поред послова из опште надлежности стручних органа (члан 84. Статута), обавља посебно следеће послове:

1) утврђује програм рада и подноси извештаје о његовом остваривању;

2) припрема предлог директору за поделу предмета на наставнике за наредну школску годину;

3) припрема основе Годишњег плана рада;

4) утврђује распоред остваривања наставних тема и наставних јединица и вр­ши усаглашавање остваривања наставних садржаја предмета;

5) утврђује облике, методе и средства коришћења одговарајуће школске опре­ме и наставних средстава;

6) предлаже примену нових метода и начина извођења наставе;

7) прати остваривање програма образовања и васпитања;

8) анализује уџбеничку и приручну литературу;

9) предлаже чланове испитних комисија.

**Члан 137.**

Седнице стручног већа за разредну наставу сазива и њима руководи пред­сед­ник, којег између себе, јавним гласањем, већином гласова од укупног броја чланова, бирају чланови тог органа.

На исти начин бира се и заменик председника, који сазива седнице и њима ру­ководи у случају спречености председника.

**Члан 138.**

За свој рад стручно веће за разредну наставу одговара Наставничком већу.

***4) Стручно веће за области предмета***

**Члан 139.**

Стручно веће за области предмета чине наставници који изводе наставу из групе сродних предмета.

**Члан 140.**

У Школи постоје следећа стручна већа за области предмета:

1) језика књижевности и комуникација;

2) друштвених наука;

3) уметности;

4) математике, природних наука и технологије;

5) стручно веће физичког васпитања;

**Члан 141.**

Стручно веће за области предмета, у оквиру и поред послова из опште надлежности стручних органа (члан 84. Статута), обавља посебно следеће послове:

1) утврђује план рада и подноси извештаје о његовом остваривању;

2) припрема предлог директору за поделу предмета на наставнике за наредну школску годину;

3) припрема основе Годишњег плана рада;

4) утврђује распоред остваривања наставних тема и наставних јединица и вр­ши усаглашавање остваривања наставних садржаја предмета;

5) утврђује облике, методе и средства коришћења одговарајуће школске опре­ме и наставних средстава;

6) предлаже примену нових метода и начина извођења наставе;

7) прати остваривање програма образовно-васпитног рада;

8) анализује уџбеничку и приручну литературу;

9) предлаже чланове испитних комисија.

**Члан 142.**

Седнице стручног већа за области предмета сазива и њима руководи председ­ник, којег између себе, јавним гласањем, већином гласова од укупног броја чланова, би­рају чланови тог органа.

На исти начин бира се и заменик председника, који сазива седнице и њима ру­ководи у случају спречености председника.

**Члан 143.**

За свој рад стручно веће за области предмета одговара Наставничком већу.

***5) Стручни актив за развојно планирање***

**Члан 144.**

Стручни актив за развојно планирање чине представници наставника и струч­них сарадника, месне заједнице, Ученичког парламента и Савета родитеља.

Стручни актив за развојно планирање има девет чланова, од којих је шест из ре­до­ва наставника и стручних сарадника, и по један представник локалне заједнице, Ученичког парламента и Савета родитеља.

Представнике наставника и  стручних сарадника предлаже Наставничко веће а представника локалне заједнице предлаже локална самоуправа.

Представник Ученичког парламента и представник Савета родитеља предлажу се из редова чланова тог органа.

Чланове стручног актива за развојно планирање именује Школски одбор.

**Члан 145.**

Стручни  актив за развојно планирање, у оквиру и поред послова из опште над­лежности стручних органа (члан 84. Статута), обавља посебно следеће послове:

1) доноси програм рада и подноси извештаје о његовој реализацији;

2) израђује предлог плана Школе;

3) израђује пројекте који су у вези са Развојним планом Школе;

4) прати реализацију Развојног плана Школе.

**Члан 146.**

Седнице стручног актива за развојно планирање сазива и њима руководи пред­сед­ник, којег између себе, јавним гласањем, већином гласова од укупног броја чла­но­ва, бирају чланови тог органа.

На исти начин бира се и заменик председника, који сазива седнице и њима ру­ководи у случају спречености председника.

**Члан 147.**

За свој рад стручни актив за развојно планирање одговара Школском одбору и Наставничком већу.

***6) Стручни актив за развој Школског програма***

**Члан 148.**

Стручни тим за развој Школског програма чини девет представника настав­ни­ка и стручних сарадника, које именује Наставничко веће.

**Члан 149.**

Стручни  актив за развој Школског програма, у оквиру и поред послова из оп­ште надлежности стручних органа (члан 84. Статута), обавља посебно следеће послове:

1) доноси план рада и подноси извештаје о његовој реализацији;

2) израђује предлог Школског програма;

3) израђује пројекте који су у вези са Школским програмом;

4) прати реализацију Школског програма.

**Члан 150.**

Седнице стручног актива за развој Школског програма сазива и њима руково­ди председник, којег између себе, јавним гласањем, већином гласова од укупног броја чланова, бирају чланови тог органа.

На исти начин бира се и заменик председника, који сазива седнице и њима руководи у случају спречености председника.

**Члан 151.**

За свој рад стручни актив за развој Школског програма одговара Наставнич­ком већу.

***7) Стручни тим за инклузивно образовање***

**Члан 152**

Стручни тим за инклузивно образовање чине: одељењски старешина и предметни наставници, стручни сарадник Школе, родитељ, односно ста­ратељ детета којем је потребна додатне подршка у образовању или васпитању, а по потреби педагошки асистент и стручњак ван установе, на предлог родитеља.

Стручни тим за инклузивно образовање именује директор, а формира се по потреби.

**Члан 153.**

Стручни  тим за инклузивно образовање, у оквиру и поред послова из опште над­леж­ности стручних органа (члан 84. Статута), обавља посебно следеће послове:

1) доноси програм рада и  подноси извештаје о његовој реализацији;

2) учествује у изради програма образовања и васпитања;

3) утврђује предлог индивидуалног образовног плана за ученике којима је потребна додатна подршка у образовању и васпитању;

4) израђује пројекте који су у вези са програмом образовања и васпитања;

5) прати реализацију Школског програма и индивидуалног образовног плана.

**Члан 154.**

Седнице стручног тима за инклузивно образовање сазива и њима руководи пред­седник, којег између себе, јавним гласањем, већином гласова од укупног броја чла­нова, бирају чланови тог органа.

На исти начин бира се и заменик председника, који сазива седнице и њима руководи у случају спречености председника.

**Члан 155.**

За свој рад стручни тим за инклузивно образовање одговара директору и На­став­нич­ком већу.

***8) Стручни тим за самовредновање***

Стручни тим за самовредновање именује директора тим сачињавају чланови наставничког колектива и стручни сарадници школе, а они морају имати завршен семинар о самовредновању.

Стручни тим обавља следеће послове:

1) доноси план рада и подноси извештаје о његовој реализацији,

2) редовно се састаје у циљу прачења реализације плана рада,

3) врши посебне радње у смислу реализације плана

4) сарађује са родитељима и локалном заједницом,

5) врши евалуацију и самоевалуацију тима за самовредновање,

6) одговара директору школе и школском одбору.

***9) Стручни тим за заштиту од дискриминације, насиља,***

***злостављања и занемаривања***

**Члан 157.**

Стручни тим за заштиту од дискриминације, насиља, злостављања и занемаривања (у даљем тексту: стручни тим за заштиту) чине: представници запослених, родитеља ученика, представници из локалне самоуправе и стручњаци за поједина питања ван Школе.

Стручни тим за заштиту именије директор.

**Члан 158.**

Стручни тим за заштиту, у оквиру и поред послова из опште надлежности стручних органа (члан 84. Статута), обавља посебно следеће послове:

1) доноси план рада и подноси извештаје о његовој реализацији;

2) учествује у изради аката који се односе на заштиту од дискриминације, насиља, злостављања и занемаривања (у даљем тексту: заштита);

3) израђује пројекте који су у вези са заштитом;

4) прати реализацију одредаба Статута и других општих аката чија је примена важна за заштиту;

5) састаје се једном седмично ради разматрања стања заштите у претходној седмици;

6) предузима мере које су у вези са заштитом, по пријави запослених у Школи, ученика, родитеља односно старатеља ученика или трећих лица, или по сопственој иницијативи;

7) сарађује с органима Школе и другим субјектима у Школи и ван Школе на испуњавању задатака из своје надлежности.

**Члан 159.**

Седнице стручног тима за заштиту сазива и њима руководи председник, којег између себе, јавним гласањем, већином гласова од укупног броја чланова, бирају чланови тог органа.

На исти начин бира се и заменик председника, који сазива седнице и њима руководи у случају спречености председника.

**Члан 160.**

За свој рад стручни тим за заштиту одговара директору и Наставничком већу.

**8. Педагошки колегијум**

**Члан 161.**

Педагошки колегијум чине председници свих стручних већа и стручних акти­ва и представник стручних сарадника у Школи.

**Члан 162.**

Педагошки колегијум:

1. доноси план рада и стара се о његовом остваривању;

2) стара се о осигурању и унапређивању квалитета образовно-васпитног рада Шко­ле;

3) прати остваривање програма образовања и васпитања;

4) стара се о остваривању циљева и стандарда постигнућа;

5) вреднује резултате рада наставника и стручних сарадника;

6) прати и утврђује резултате рада ученика;

7) предузима мере за јединствен и усклађен рад са ученицима у процесу обра­зовања и васпитања;

8) решава друга стручна питања образовно-васпитног рада;

9) разматра питања и даје мишљење у вези са пословима из надлежности директора који се односе на:

– планирање и организовање остваривања програма образовања и васпитања и свих активности Школе,

– старање о осигурању квалитета, самовредновању, остваривању стандарда постигнућа и унапређивању образовно-васпитног рада,

– старање о остваривању Развојног плана Школе,

– сарадњу с органима јединице локалне самоуправе, организацијама и удруже­њи­ма,

– организовање и вршење педагошко-инструктивног увида и праћење квалите­та образовно-васпитног рада и педагошке праксе и предузимање мера за унапређивање и уса­вршавање рада наставника и стручних сарадника;

– планирање и праћење стручног усавршавања запослених и спровођење по­ступ­ка за стицање звања наставника и стручних сарадника;

10) на предлог стручног тима за инклузивно образовање, доноси индивидуални об­ра­зовни план за ученика којем је потребна додатна подршка у образовању и васпи­тању;

11) утврђује распоред одсуствовања са рада наставника и стручних сарадника за време стручног усавршавања;

12) прати рад наставника и стручних сарадника који су на пробном раду и даје мишљење о њиховом раду.

13)предлаже коришћење права на неплаћено одсуство, на захтев запосленог из реда наставног особља.

**Члан 163.**

Седнице педагошког колегијума сазива и њима руководи директор или  по­моћ­ник директора.

На остала питања у вези са радом педагошког колегијума сходно се приме­њу­ју одредбе Статута које уређују начин рада и одлучивања Наставничког већа (чл. 90 – 129), осим одредбе о објављивању извода из записника.

Изводи из записника педагошког колегијума објављују се на огласној табли Школе само ако је реч о посебно значајним одлукама за рад Школе, у складу са одлуком тог органа. Изводи из записника на огласној табли Школе остају најмање 2 дана.

**Члан 164.**

За свој рад педагошки колегијум одговара Наставничком већу и директору.

**9. Одељењски старешина**

**Члан 165.**

Свако одељење има одељењског старешину.

У првом образовном циклусу директор пре почетка сваке школске године од­ре­ђује који ће од наставника разредне наставе обављати послове одељењског старе­ши­не а који ће наставници разредне наставе радити у продуженом боравку, по прибав­ље­ном мишљењу Наставничког већа.

У другом образовном циклусу одељењског старешину пре почетка сваке школ­ске године одређује директор из реда наставника који изводе наставу у одељењу којем ће бити одељењски старешина, по прибављеном мишљењу Наставничког већа.

**Члан 166.**

Одељењски старешина обавља следеће послове:

1) израђује годишњи и месечни план рада;

2) проналази најпогодније облике васпитног рада са циљем формирања оде­љењ­ског колектива и унапређивања односа у њему;

3) редовно прати похађање наставе, учење и владање ученика из одељења;

4) одобрава одсуствовање ученицима и одлучује о оправданости њиховог од­суствовања са наставе;

5) упознаје ученике са одредбама општих аката Школе које се односе на уче­ни­ке и даје ученицима друге информације које су у вези с њиховим правима, обаве­за­ма и одговорностима;

6) стара се о заштити права ученика и учествује у поступку одлучивања о њи­хо­вим обавезама и одговорностима;

7) остварује увид у породичне, социјалне, материјалне и друге услове живота уче­ни­ка;

8) редовно држи родитељске састанке и на друге начине сарађује са роди­те­љима ученика;

9) редовно прати рад наставника који изводе наставу у одељењу

10)похваљује ученике;

11) предлаже додељивање похвала и награда ученицима;

12) предлаже одељењском већу оцену из владања ученика;

13) изриче васпитне мере „опомена одељењског старешине“ и „укор одељењ­ског старешине“;

14) сарађује са директором, помоћником директора и осталим запосленима у Шко­ли, као и са субјектима ван Школе, ради обављања својих послова;

15) сазива седнице одељењског већа и руководи његовим радом;

16) учествује у раду стручног тима за инклузивно образовање;

17) води школску евиденцију;

18) обавештава секретара школе о преласку ученика у другу школу;

19) води евиденцију о ученику коју чине подаци којима се одређује његов идентитет-лични подаци детета, образовни, социјални и здравствени статус родитеља или старатеља и детета, податке о препорученој и пруженој додатној образовној, здравственој и социјалној подршци.

20) редовно прати оцењивање и указује предметним наставницима о броју оцена

**VI. УЧЕНИЦИ**

**1. Права, обавезе и одговорности ученика**

1. **Права ученика**

**Члан 167.**

Права ученика остварују се у складу са Уставом Републике Србије, потвр­ђе­ним међународним уговорима и законом, а Школа, односно сви запослени у Школи дуж­ни су да обезбеде њихово остваривање, а нарочито право на:

1) бесплатно школовање;

2) квалитетан образовно-васпитни рад који обезбеђује остваривање принципа и циљева образовања и васпитања;

3) уважавање личности;

4) подршку за свестрани развој личности, подршку за посебно исказане тален­те и њихову афирмацију;

5) заштиту од дискриминације, насиља, злостављања и занемаривања;

6) благовремену и потпуну информацију о питањима од значаја за његово шко­ло­вање;

7) информације о његовим правима и обавезама;

8) учествовање у раду органа Школе;

9) слободу удруживања у различите групе, клубове и организовање Ученичког парламента;

10) подношење приговора и жалбе на оцену и у поступку остваривања других права по основу образовања;

11) покретање иницијативе за преиспитивање одговорности учесника у обра­зов­но-васпитном процесу уколико права из тач. 1) до 10) овог члана нису остварена;

12) остваривање свих осталих права ученика, права на заштиту и на правично поступање Школе према ученику и када повреди обавезу утврђену законом;

13)изостајање са наставе у оправданим случајевима

**Члан 168.**

О захтеву ученика да изостане с наставе до 2 наставна дана одлучује оде­љењ­ски старешина одмах по постављању тог захтева.

Ако је пре доношења одлуке потребно да се провере неке чињенице, одлука ће се донети што је могуће пре, али тек након провере.

Ако ученик није задовољан одлуком одељењског старешине, с истим захте­вом може се обратити директору, који о њему решава у истом року као и одељењски ста­решина и та одлука је коначна.

О захтеву ученика да изостане с наставе преко 2 наставна дана одлучује директор и та одлука је коначна.

Ученик може бити привремено или за одређену школску годину ослобођен од наставе физичког васпитања у целини или делимично.

Ученик који похађа основну музичку, односно балетску школу може бити ослобођен похађања наставе изброрног предмета у школи на захтев родитеља или старатеља, уз потврду балетске односно музичке школе.

**Одељењска заједница**

**Члан 169.**

Одељењску заједницу чине сви ученици истог одељења.

Одељењска заједница има руководство које се састоји од председника и благајника (у одељењима првог образовног циклуса) или од председник, благајника и секретара (у одељењима другог образовног циклуса).

Руководство одељењске заједнице бира се за сваку школску годину, на првом са­стан­­ку одељењске заједнице. На истом састанку бирају се и заменици чланова руко­вод­ства.

Избор се врши јавним гласањем о предлозима за чланове руководства које мо­же да поднесе сваки ученик.

**Члан 170.**

Председник одељењске заједнице руководи радом на састанку одељењске  за­јед­нице.

Секретар одељењске заједнице води записник са састанка одељењске заједнице.

Благајник одељењске заједнице од чланова одељењске заједнице прикупља новац, у складу с одлуком органа Школе или одељењске заједнице, као и у складу с од­луком или договором с одељењским старешином или с друтим наставником.

Члановима руководства одељењске заједнице у раду помаже одељењски ста­ре­шина.

Чланови руководства одељењске заједнице за свој рад су одговорни одељењ­ској заједници и одељењском старешини.

**Члан 171.**

Одељењска заједница има следеће задатке:

1) разматрање и решавање проблема у односима између ученика или између ученика и наставника;

2) разматрање и решавање проблема у учењу и владању ученика;

3) навикавање ученика на поштовање правила безбедног понашања;

4) навикавање ученика на поштовање правила лепог понашања;

5) стварање и развијање позитивне атмосфере у одељењу, у којој владају дру­гар­ство и међусобно разумевање и уважавање ученика;

6) избор чланова Ученичког парламента;

7) избор руководства одељењске заједнице.

**Члан 172.**

На рад одељењске заједнице сходно се, у поједностављеном облику, приме­њују одредбе Статута које уређују начин рада и одлучивања Наставничког већа (чл. 90 – 129), осим одредбе о објављивању извода из записника.

**Ученички парламент**

**Члан 173.**

У последња два разреда школовања, односно у седмом и осмом разреду, у Шко­ли се организује Ученички парламент (у даљем тексту: парламент)

Парламент Школе може да се удружи с ученичким парламентима других школа у заједницу ученичких парламената.

**Члан 174.**

Парламент чине по два представника сваког одељења седмог и осмог разреда у Школи, које ученици бирају на састанку одељењске заједнице.

Парламент се бира на почетку сваке школске године.

**Члан 175.**

Парламент:

1) даје мишљења и предлоге стручним органима, Школском одбору, Савету ро­ди­теља и директору о: правилима понашања у Школи, мерама безбедности ученика, Годишњем плану рада, Развојном плану, Школском програму, начину уређивања школ­ског простора, избору уџбеника, слободним и ваннаставним активностима, учеш­ћу на спортским и другим такмичењима и организацији свих манифестација ученика у Школи и ван ње и другим питањима од значаја за њихово образовање;

2) разматра односе и сарадњу ученика и наставника или стручних сарадника и атмосферу у Школи;

3) обавештава ученике о питањима од посебног значаја за њихово школовање и о активностима парламента;

4) активно учествује у процесу планирања развоја Школе и у самовредновању Школе;

5) предлаже чланове стручног актива за развојно планирање из реда ученика;

6) бира представнике ученика који учествују у раду органа Школе;

7) доноси програм рада.

Програм рада Ученичког парламента саставни је део Годишњег плана рада Школе.

**Члан 176.**

Седнице Парламента сазива и њима руководи председник, којег из­међу себе, јавним гласањем, већином гласова од укупног броја чланова, бирају члано­ви тог органа, на првој седници.

На исти начин бира се и заменик председника, који сазива седнице и њима руководи у случају спречености председника.

Пре избора председника, прву седницу Ученичког парламента сазива и њоме руководи наставник или стручни сарадник којег за то задужи директор.

На остала питања у вези са радом Ученичког парламента сходно се примењују од­редбе Статута које уређују начин рада и одлучивања Наставничког већа (чл. 90 – 130).

**2) Оцењивање и напредовање ученика**

**Оцењивање**

**Члан 177.**

Оцењивањем ученика процењује се оствареност прописаних циљева и стан­дар­да постигнућа у току савладавања Школског програма, а за ученике са сметњама у раз­воју – прилагођених стандарда постигнућа у савладавању индивидуалног образов­ног плана.

Ученици се оцењују, прелазе у следећи разред или понављају разред у складу са законом и подзаконским актом.

**Испити ученика**

**Члан 178.**

Ученици се оцењују и  на испитима, у складу са законом, подзаконским актом и Статутом.

Поправни испити организују се за ученике који на крају другог полугодишта имају до 2 недовољне закључене бројчане оцене.

Разредни испит организује се за:

* ученике који због болести или другог оправданог разлога нису похађали наставу више од трећине укупног годишњег броја часова, а оцењивањем се утврди да нису савладали садржаје наставног плана и програма и за ученике који нису оцењени из неког предмета
* ученике из наставних предмета из којих није извођена настава више од трећине часова утврђених наставним планом и програмом,
* ученике којима је одобрено брже напредовање у складу са законом.

Ученик који на разредном испиту добије недовољну оцену из неког од наставних предмета, и то највише два наставна предмета, полаже поправни испит.

Ученик који не положи поправни испит или не приступи полагању испита, понавља разред.

**Члан 179.**

Поправни, разредни и други испити у Школи полажу се пред комисијом коју именује директор (у даљем тексту: Комисија), на предлог стручног већа за разредну наставу, односно стручног већа за области предмета.

Комисија заједно с председником  има три члана, као и заменика председника и заменике чланова.

Комисија ради у пуном саставу и присуствује читавом току испита.

Комисију за ученике у првом образовном циклусу чине одељењски старешина ученика који полаже испит (председник Комисије) и два наставника разредне наставе, од којих је један испитивач. Ако ученик полаже испит из наставног предмета из којег наставу не изводи наставник разредне наставе, уместо једног наставника разредне наставе за члана Комисије именује се наставник који изводи наставу из тог предмета и тада је тај наставник испитивач.

Комисију за ученике у другом образовном циклусу чине одељењски старе­ши­на ученика који полаже испит (председник Комисије) и два наставника предметне на­ставе, од којих је један испитивач. Најмање два члана Комисије морају бити стручни за  предмет из којег се испит полаже.

Уколико у Школи не постоје два наставника за исти наставни предмет, члан Ко­мисије може да  буде наставник из друге школе, ангажован на основу уговора о до­пунском раду.

Ако се ради о поправном испиту или о испиту по приговору или жалби на оце­ну, члан Комисије не може бити наставник који је дао оспорену оцену, односно нас­тав­ник на чији је предлог ученику оцена закључена. Ако је тај наставник истовремено одељењски старешина ученика који полаже испит, директор уместо њега за пред­сед­ника Комисије именује другог наставника.

Ако испит полаже ученик из друге школе, уместо његовог одељењског старе­ши­не директор за председника Комисије именује наставника Школе.

**Члан 180.**

Комисија је обавезна да утврди оствареност прописаних циљева и стандарда постигнућа за предмет из којег се полаже испит, а за ученике са сметњама у развоју – прилагођених стандарда постигнућа у савладавању индивидуалног образовног плана за тај предмет.

Оцена комисије је коначна.

**Члан 181.**

О току и резултату полагања испита Комисија води записник на прописаном обрасцу за сваког ученика посебно.

Један образац може се употребити за полагање испита из више предмета.

Записник потписују сви чланови Комисије.

**Члан 182.**

Ученици испите полажу у роковима утврђеним Статутом.

Испити у испитном року одржавају се по правилу од 20 до 30 у месецу, а ако је то у интересу ученика и ако је могуће, и ван тог интервала, али у месецу по којем је назван рок, у складу с одлуком директора.

Испити се могу одржавати и у дане у које Школа иначе не ради.

**Члан 183.**

Поправни испит ученик IV, V, VI или VII разреда полаже у августовском ис­пит­ном року, а ученик завршног разреда тај испит полаже у јунском испитном року.

Ученик завршног разреда који није положио поправни испит завршава започе­то образовање у Школи полагањем испита у својству ванредног ученика, уз обавезу пла­ћања накнаде стварних трошкова које утврди директор.

Трошкови из става 2. овог члана састоје се од накнаде за рад чланова Коми­си­је и од материјалних трошкова.

Чланови Комисије имају право на накнаду не само рада на непосредном  испи­ти­вању ученика, него и за припремање за испит.

Накнада се обрачунава по часу, на начин на који се утврђује увећана плата на­став­ника по основу рада преко пуне норме часова, односно повећања педагошке норме.

Одредбе овог члана Статута сходно се примењују и на полагање испита уче­ника којима је престала обавеза похађања школе па завршавају основно образовање и васпитање полагањем испита.

**Члан 184.**

Пре почетка испитног рока, за ученике који полажу разредни или поправни ис­пит организује се припремна настава, која траје најмање пет дана, са по два часа на­ставе у току  дана по предмету.

Школа је дужна да организује и припремну наставу у виду припреме ученика за полагање завршног испита током другог полугодишта осмог разреда, а десет дана пре полагања ис­пи­та најмање два часа дневно.

Припремна настава организују се за групу од највише 10 ученика који су упу­ћени на полагање испита из истог предмета, односно који полажу завршни испит.

Ученик није обавезан да похађа припремну наставу.

**Члан 185.**

Распоред похађања припремне наставе утврђује директор. Распоред се објав­љу­је на огласној табли Школе најкасније 3 дана пре по­четка припремне наставе.

**Члан 186.**

Разредни испит ученик полаже у јунском или августовском испитном року.

**Члан 187.**

Испит из страног језика који ученик није изучавао у школи полаже се у јун­ском или августовском испитном року.

На молбу ученика, директор ће дозволити полагање овог испита и  ван наве­де­них рокова.

**Члан 188.**

Завршни испит полаже ученик након осмог разреда.

Завршни испит полаже се по програму који доноси министар просвете.

Завршним испитом процењује се степен остварености општих и посебних стандарда постигнућа у основном образовању и васпитању.

Ученик са сметњама у развоју и инвалидитетом полаже завршни испит у скла­ду са својим моторичким и чулним могућностима, односно условима које захтева од­ре­ђена врста инвалидитета.

Након обављеног завршног испита ученику се издаје јавна исправа.

Након обављеног завршног испита ученик стиче право на упис у средњу шко­лу без полагања квалификационог испита, осим пријемног испита за проверу изузет­них способности, на начин и по поступку прописаним посебним законом.

**Члан 189.**

Ученици се на  прописаном обрасцу пријављују за полагање испита.

**Члан 190.**

Дан и час полагања испита у оквиру испитног рока одређује директор, на предлог Комисије.

Дан и час полагања испита одређује се тако да ученик истог дана не полаже  испит из више од једног предмета, ако је то изводљиво.

Ученику се полагање усменог и писменог дела испита организује у два разли­чи­та дана.

Обавештење о дану и часу полагања испита истиче се на огласну таблу Шко­ле најкасније 2 дана пре дана одређеног за полагање испита.

**Члан 191.**

Ученик може из оправданих разлога захтевати одлагање полагања испита, а може и оправдати изостанак са испита или дела испита  и захтевати да испит полаже накнадно.

У случајевима из става 1. овог члана испит може да се полаже најкасније до краја испитног рока.

**Члан 192.**

Ученик који полаже испит (у даљем тексту: кандидат) обавезан је да на испит дође са ђачком књижицом у којој је налепљена и оверена његова фотографија.

Пре почетка полагања испита, председник Комисије упознаје кандидата с ње­го­вим правима и обавезама за време полагања.

**Члан 193.**

Кандидат има право:

1) да по извлачењу питања, односно тема, поставља питања ради тачног и пот­пу­ног разумевања онога што се од њега тражи;

2) да направи концепт за давање одговора;

3) да одговори на сва извучена питања.

**Члан 194.**

Кандидат има обавезу:

1) да на време приступи полагању испита;

2) да поступа по налозима Комисије;

3) да за време испита не напушта просторију у којој се испит одржава, осим по одобрењу Комисије;

4) да се за време испита не служи преписивањем нити другим недозвољеним средствима.

**Члан 195.**

Кандидат испит полаже усмено, осим из предмета за које наставни програм утврђује обавезу израде писмених задатака, у ком случају испит полаже прво писмено, па затим усмено.

**Члан 196.**

Из предмета за које наставни програм утврђује обавезу израде практичних радова или извођење неких других практичних активности, кандидат најпре изводи прак­тичне активности, а затим полаже усмени део испита.

**Члан 197.**

Израда писменог задатка траје један школски час.

Израда практичног рада може трајати један или два школска часа, у зависно­с­ти од његове сложености.

Теме писмених задатака, односно практичних активности,  утврђује испитивач и исписује их на испитне листиће, којих треба да буде најмање за пет више од броја ученика  који полажу испит из одређеног предмета.

Теме из става 3. овог члана испитивач утврђује тако да њима у највећој могу­ћој мери буду покривени програмски садржаји предмета из којег се полаже испит.

**Члан 198.**

По извлачењу испитног листића, а пре него што почне израду писменог задат­ка или извођење практичних активности, кандидат може да замени извучени испитни листић, али само једном у  току полагања овог дела испита из једног предмета.

Оцена на овом делу испита који је положен после замене испитног листића не може бити већа од оцене „довољан (2)“.

**Члан 199.**

Усмени део испита траје један школски час.

Комбинације са пет испитних питања утврђује испитивач и исписује их на ис­питне листиће, којих треба да буде најмање за пет више од броја ученика  који полажу испит из одређеног предмета.

Комбинације из става 2. овог члана испитивач утврђује тако да њима у најве­ћој могућој мери буду покривени програмски садржаји предмета из којег се полаже испит.

**Члан 200.**

По извлачењу испитног листића, кандидат има право да на чистом листу папи­ра сачини концепт одговора на постављена питања, који ће му послужити приликом да­вања одговора.

Време за прављење концепта може да траје највише 15 минута, осим ако више кандидата извлачи испитне листиће, у ком случају кандидат може да се за одговарање  припрема и  дуже од 15 минута – све док  на њега не дође ред.

**Члан 201.**

Пре него што започне одговарање, кандидат може да замени извучени испит­ни листић, али само једном у  току полагања усменог дела испита из једног предмета.

Оцена на усменом делу испита који је положен после замене испитног лис­ти­ћа не може бити већа од оцене „довољан (2)“.

**Члан 202.**

Ако кандидат има веће сметње у говору или друге сметње које га ометају у да­вању усмених одговора на постављена питања, Комисија може да му дозволи да испит у целини полаже писмено.

Комисија ће начин полагања било ког дела испита прилагодити и кандидату ко­ји има сметње које га ометају да испит полаже на један или други начин.

**Члан 203.**

Оцену на делу испита, као и на испиту у целини, утврђује Комисија већином гласова, на предлог испитивача.

Оцена на испиту у целини треба да се изведе узимајући у обзир оцене добије­не на оба дела испита.

Оцену са краћим образложењем кандидату саопштава председник Комисије.

**Члан 204.**

Испит је положио кандидат који је добио  оцену од „довољан (2)“ до „одличан (5)“, а ученик који је добио оцену „недовољан (1)“, није положио испит.

Оцена „недовољан (1)“ уписаће се у записник о полагању испита у случају да кандидат не поседује потребна знања, односно вештине на задовољавајућем нивоу.

Кандидат није положио испит и ако:

1) није приступио полагању испита или дела испита;

2) одустане од полагања испита или дела испита после извлачења испитних листића и напусти просторију у којој се испит одржава;

3) буде удаљен са испита или дела испита због непоштовања обавеза у вези са поступком полагања испита.

**Члан 205.**

**На предлог председника или члана Комисије, директор ће поништитииспит ако је током његовог полагања повређен Статутом прописан поступак полагања.**

**Убрзано напредовање ученика**

**Члан 206.**

Ученици могу убрзано да напредују у складу са законом, подзаконским актом и Статутом.

Ученик који се истиче знањем и способностима може да заврши школу у року краћем од осам, али не краћем од шест година, под условима и по поступку које је прописао министар просвете и спорта.

У току једне школске године ученик може да заврши два разреда.

Испите из наставних предмета наредног разреда ученик из става 1. овог члана може да полаже у складу с одговарајућим подзаконским актом.

Испити из наредног разреда могу се полагати на крају другог полугодишта, на почетку наредне школске године и на крају првог полугодишта.

Дан и час полагања испита утврђује директор.

На сва питања у вези са испитима ученика који брже напредује, а која нису уређена законом и подзаконским актом, примењују се правила за полагање осталих ис­пи­та ученика, утврђена Статутом.

1. **Обавезе ученика**

**Члан 207.**

У остваривању својих права ученик не сме да угрожава друге у остваривању њихових права.

**Члан 208.**

Ученици су обавезни да:

1) редовно похађају наставу и извршавају школске обавезе;

2) поштују школска правила, одлуке директора и других органа Школе – у про­сторијама Школе и школском дворишту, на другом месту на којем се изводи  об­разовно-васпитни рад, као и на путу од  куће до Школе;

3) да поштују забране дискриминације, насиља, злостављања и занемаривања и страначког организовања и деловања;

4) раде на усвајању знања, вештина и вредносних ставова прописаних школ­ским програмом, прате сопствени напредак и извештавају о томе наставнике и родитеље, односно старатеље;

5) у поступку оцењивања покажу своје стварно знање без коришћења разних облика преписивања и других недозвољених облика помоћи;

6) не ометају извођење наставе нити других облика образовно-васпитног рада и не напуштају час нити друге облике образовно-васпитног рада без претходног одо­бре­ња наставника или другог лица које изводи одређену активност;

7) поштују личност других ученика, наставника и осталих запослених у Школи;

8) чувају имовину Школе и чистоћу и естетски изглед школских просторија;

9) старају се о очувању животне средине и понашају се у складу са правилима еколошке етике.

**Члан 209.**

Ученик, родитељ, односно старатељ ученика дужан је да у року од осам да­на прав­да изостанак ученика и доставља потпуне и тачне контакт информације.

Школа је дужна да обавести родитеља односно старатеља и јединицу локалчне самоуправе о детету које није уписало први разред најкасније 15 дана пре почетка школске године.

Школа је дужна да обавести родитеља односно старатеља о ученику који нередовно похађаили је престао да похађа наставу, најкасније два дана од дана престанка похађања наставе.

Изостајање ученика више од 3 дана због болести или повреде може се прав­да­ти само  лекарским уверењем, које је родитељ дужан да достави 8 дана након повратка ученика на наставу.

Родитељ може оправдати изостајање ученика до 3 дана у току полугодишта.

О оправданости изостајања ученика из других разлога одлучују одељењски ста­решина (ако је ученик изостао до 3 дана) или директор (ако је ученик изостао ви­ше од 3 дана).

По истеку рока за правдање изостанака, сматраће се да је изостајање ученика било неоправдано и то ће се евидентирати.

Изостанци који су евидентирани као неоправдани могу се накнадно оправдати ако ученик или његов родитељ, односно старатељ, учини вероватним да је рок за правдање изостанака пропуштен из оправданог разлога.

Одредбе овог члана Статута сходно се примењују и ако се ради о изостајању уче­ника с других обавезних облика образовно-васпитног рада, као и ако се ради о за­каш­њавању ученика на наставу и друге облике образовно-васпитног рада.

Последице неоправданог закашњавања на час или одласка са часа без одобре­ња у трајању најмање половине трајања часа истоветне су последицама неприсуство­вања целом часу.

**Члан 210.**

Школа је обавезна да обавештава локалну самоуправу о:

1. деци која се нису уписала у први разред;
2. ученицима који нередовно похађају наставу;
3. ученицима који су престали да похађају наставу.

Рок за достављање обавештења је 15 дана пре истека рока за упис у први разред, односно протеком три дана од дана обавештавања родитеља о нередовном или престанку редовног похађања наставе ученика.

1. **Одговорности ученика**

**Члан 211.**

Ученик подлеже дисциплинској и материјалној одговорности.

**Дисциплинска одговорност ученика**

**Члан 212.**

Са учеником који врши повреду правила понашања или се не придржава одлука директора и других органа Школе, неоправдано изостане са наставе пет часова, односно који својим понашањем угрожава друге у остваривању њихових права, Школа је дужна да, уз учешће родитеља, односно старатеља ученика, појача васпитни рад ак­тивностима: у оквиру одељењске заједнице, стручним радом одељењског старешине, пе­да­гога, пси­холога, посебних тимова, а, када је то неопходно, да сарађује са одгова­рајућим уста­но­вама социјалне, односно здравствене заштите на промени понашања ученика.

**Члан 213.**

Ученик може да одговара само за повреду обавезе ученика или повреду забра­не која је у време извршења била прописана законом или Статутом.

За повреду обавезе или забране ученику се изриче васпитна или васпитно-дис­циплинска мера у складу са законом, Статутом и општим актом о васпитно-дисци­плин­ској одговорности ученика.

Када малолетан ученик изврши повреду обавезе или забране, Школа одмах оба­вештава родитеља, односно старатеља и укључује га у одговарајући поступак.

**Члан 214.**

Лакше повреде обавеза ученика су:

1. неоправдано изостајање са наставе или друге облике образовно-васпит­ног рада;
2. учестало закашњавање на часове наставе и других облика образовно-васпит­ног рада;

3) самовољно напуштање наставе или другог облика образовно-васпитног рада;

4) непридржавање одлука директора, наставника и органа школе;

5) непридржавање правила понашања у Школи тј. понашања супротно одредбама

Правила о понашању ученика, запослених и родитеља ученика и других општих аката школе

1. непристојно понашање према друговима и другарицама, наставницима и другим радницима школе;
2. недолично понашање у Школи и школском дворишту;
3. не води рачуна о свом понашању и када није у школи;
4. немаран однос према раду, наставним средствима и имовини Школе и предузећа у којима се обавља пракса;
5. не чува од оштећења и уништења ђачку књижицу, сведочанство и друге јавне исправе
6. не да на увид ђачку књижицу родитељу, односно старатељу, у коју Одељенски старешина уноси обавештења, успех, васпитно дисциплинску меру и друго
7. недисциплиновано понашање на часовима, односно ометање извођења наставе или других облика образовно-васпитног рада;
8. долази у Школу и друга места у којима Школа организује и спроводи образовно-васпитни процес, неприкладно одевен за наменске прилике
9. не брине о личној хигијени и уредности, хигијени школских и других просторија у којима се врши образовно-васпитна делатност;
10. непримерено одевање у Школи и предузећима где се обавља пракса;
11. злоупотреба лекарског уверења;
12. улази у зборницу и друге службене просторије без позива и одобрења;
13. неоправдано се задржава у ходницима Школе за време часа;
14. у својству редара не припреми средства и услове за наставу, или не обавести наставника о одсуству ученика;
15. у својству редара не чува предмете, књиге и прибор ученика, или се не стара о хигијени учионице;
16. у својству редара не пријави оштећење школске или личне имовине и не пријави пре почетка наставе уочене недостатке наставнику, спремачици или домару Школе;
17. коришћење мобилних телефона, електронских уређаја, вокмена и других средстава којима се ремети дисциплина на часу или на другим облицимаобразовно-васпитног рада, а који не служи за превару у поступку оцењивања;
18. правдање изостанака по истеку рока од осам дана за њихово правдање;
19. достављање непотшуне и нетачне контакт информације или одбијање и недостављање истих.

**Члан 215.**

Теже повреде обавеза ученика су:

1) уништење, оштећење, скривање, изношење, преправка или дописива­ње по­да­така у евиденцији коју води Школа или друга организација, односно орган;

2) преправка или дописивање података у јавној исправи коју издаје Шко­ла или орган, односно исправи коју изда друга организација;

3) уништење или крађа имовине Школе, привредног друштва, преду­зет­ника, ученика или запосленог;

4) подстрекавање, помагање, давање ученику и употреба ду­ва­на, алкохола, наркотичког средства или друге психоактивне супстанце;

5) уношење у Школу или другу организацију оружја или другог пред­мета ко­јим може да угрози или повреди друго лице;

6) понашање ученика којим угрожава властиту безбедност или безбед­ност дру­гих ученика, наставника и запослених у Школи и које доводи до њиховог физичког и психичког повређивања;

7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оце­њивања;

8) неоправдано изостајање са наставе и других облика образовно-вас­пит­ног ра­да више од 25 часова у току школске године, од чега више од 15 ча­со­ва после пис­ме­ног обавештавања родитеља, односно старатеља од стране Шко­ле;

9) учестало чињење лакших повреда обавеза у току школске године, под ус­ло­вом да су предузете неопходне мере из става 212. Статута, ради ко­рек­ције по­нашања ученика.

За повреде из овог члана тачка 8 обавезна је поступност у из­рицању мера.

**Члан 216.**

Забране за чију повреду одговара ученик су:

1) забрана дискриминације,

2) забрана насиља и злостављања и занемаривања.

**Члан 217.**

За лакше повреде обавеза ученика могу се изрећи следеће васпитне мере:

1) опомена одељењског старешине,

2) укор одељењског старешине,

3) укор одељењског већа.

**Члан 218.**

За теже повреде обавеза ученика и за повреде забрана могу се изрећи следеће васпитно-дисциплинске мере:

1) укор директора,

2) укор наставничког већа,

3)удаљење из Школе ученика којем је престала обавеза похађања наставе због навршених година живота.

За учињене теже повреде обавезе ученика и због повреде члана 44 и 45 Закона о основама система образовања и васпитања, обавезно је вођење дисциплинског поступка.

**Члан 219.**

Ученик којем је због навршених година живота престала обавеза похађања Школе, а одобрено му је да настави школовање, удаљава се из Школе ако је након спроведеног дисциплинског поступка утврђено да је одговоран за тежу повреду обавезу ученика

**Члан 220.**

За повреду забране ученику од петог до осмог разреда може се изрећи и вас­питно-дисциплинска мера:

- укор директора или укор Наставничког већа

- премештај ученика од 5-8 разреда у другу Основну школу, на основу одлуке На­став­ничког већа, уз сагласност родитеља, односно старатеља и школе у коју ученик прелази

**Члан 221.**

Закључну оцену из владања утврђује одељенско веће на предлог одељенског старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера и његових ефеката.

Оцена из владања поправља се када дође до позитивне промене у понашању ученика.

**Члан 222.**

Васпитна или васпитно-дисциплинска мера изриче се у школској години у којој је учињена повреда обавезе, односно забране.

**Члан 223.**

Васпитна или васпитно-дисциплинска мера може да се изрекне ученику ако је Школа претходно предузела неопходне активности из члана 212. Статута.

Ако Школа није претходно предузела неопходне активности из члана 212. Ста­тута, предузеће их пре изрицања мере.

Када предузете активности доведу до позитивне промене понашања ученика, обуставиће се поступак, осим ако је учињеном повредом забране озбиљно угрожен ин­те­г­ритет другог лица.

**Члан 224.**

За лакшу повреду обавезе ученика васпитна мера се изриче без вођења васпит­но-дисциплинског поступка.

За теже повреде обавезе ученика и за повреде забране васпитно-дисциплинска мера се изриче после спроведеног васпитно-дисциплинског поступка и утврђене одго­вор­ности.

**Члан 225.**

Дисциплински поступак је хитан и покреће се закључком директора. Закључак садржи податке о ученику, опис теже повреде обавезе ученика или повреде забране, време, место и начин извршења повреде и одговарајуће доказе.

Закључак из става 1. овог члана доставља се ученику, односно његовом роди­те­љу или старатељу, одељењском старешини, стручним сарадницима, односно одгова­ра­јућем стручном тиму.

Ученик мора бити саслу­шан. Малолетан ученик саслушава се у присуству родитеља..

Дисциплински поступак води се применом правила општег управног поступка и окончава се решењем.

**Члан 226.**

Ближи услови за изрицање васпитних и васпитно-дисциплинских мера, ближе уређење васпитно-дисциплинског поступка и начин извршења мера прописују се  Правилником о  дисциплинској и материјалној одговорности ученика.

***Материјална одговорност ученика***

**Члан 227.**

Ученик, родитељ односно његов старатељ одговара за материјалну штету коју ученик нанесе Школи, намерно или из крајње непажње, у складу са законом.

Поступак споразумног решавања спора који настане због материјалне штете коју Школи причини ученик уређује се Правилником о дисциплинској и материјалној одговорности ученика.

У случају да се споразум не постигне, Школа покреће судски поступак за нак­наду штете.

**2. Похваљивање и награђивање ученика**

**Члан 228.**

Ученик који се истиче у учењу и владању похваљује се или награђује.

**Члан 229.**

У току школовања ученик може да  добије:

1) диплому или награду за изузетан општи успех,

2) диплому за изузетан успех у савлађивању наставног плана и програма из појединих наставних области или предмета.

Ученику се диплома или награда из става 1. овог члана додељује у складу са ак­том министра о врсти диплома, односно награда, и ближим условима за њихово до­де­љивање.

Списак добитника диплома и награда објављује се на огласној табли Школе и на њој остаје најмање 2 дана.

**Члан 230.**

Похвале могу бити усмене и писмене.

Усмену похвалу ученик добија на крају првог и трећег тромесечја за по­стиг­нуте резултате у учењу и владању у току тромесечја.

Текст похвале одељењски старешина саопштава пред одељењем и на родитељ­ском састанку.

Писмену похвалу ученик добија:

1) за постигнут одличан општи успех на крају првог полугодишта;

2) за освојено једно од три прва места на школском такмичењу из наставног пред­мета.

Списак писмено похваљених ученика објављује се на огласној табли Школе и на њој остаје најмање 2 дана.

Похвалу не може добити ученик који нема примерно владање.

**Члан 231.**

Ученик може добити следеће награде:

1) књигу за  завршен први разред (добијају сви ученици првог разреда);

2) књигу на крају наставне године за постигнут одличан општи успех (за уче­ни­ке од II до VIII разреда;

3) књигу за освојено једно од прва три места на такмичењу вишег ранга од школ­ског такмичења из наставног  предмета.

Ученик који освоји једно од три прва места на такмичењу вишег ранга од школ­ског такмичења из наставног предмета, поред награђивања књигом може бити награђен и:

1) бесплатним уџбеницима,

2) бесплатном екскурзијом, летовањем,  зимовањем и слично,

3) другим примереним поклоном.

Награда из претходног става додељује се у складу са могућностима Школе, донатора или спонзора, а на основу одлуке Наставничког већа.

Списак награђених ученика објављује се на огласној табли Школе и на њој остаје најмање 2 дана.

Награду не може добити ученик који нема примерно владање.

**Члан 232.**

Усмену похвалу ученику додељује одељењски старешина, по сопственој ини­ци­јативи или на образложени усмени предлог предметног наставника.

Писмену похвалу ученику додељује одељењско веће, на образложени усмени пред­лог одељењског старешине или предметног наставника.

Награде ученицима додељује Наставничко веће, на образложени писмени пред­лог одељењског старешине, одељењског већа или предметног наставника.

**Члан 236.**

У Школи се на крају сваке наставне године додељује посебна похвала „Уче­ник генерације“.

Похвала се додељује ученику завршног разреда који се у својој генерацији нај­ви­ше истакао у учењу и  владању.

**Члан 237.**

Похвала „Ученик генерације“ додељује се ученику добитнику Дипломе „Вук Караџић“ с највише бодова у односу на остале добитнике те дипломе, додељених пре­ма критеријумима утврђеним Статутом.

**Члан 238.**

Примерно владање кандидат за доделу похвале „Ученик генерације“ мора има­ти и после закључивања оцене из владања, најмање до доношења одлуке о додели те похвале.

**Члан 239.**

Кандидату за ученика генерације припадају бодови по основу успеха на так­ми­чењима из наставних предмета у организацији Министарства просвете или признатих од стра­не Министарства.

1. За успех на школском такмичењу ученику припада:

– за освојено прво место – 3 бода;

– за освојено друго место – 2 бода;

– за освојено треће место – 1 бод.

2. За успех на општинском такмичењу ученику припада:

– за освојено прво место – 5 бодова;

– за освојено друго место – 4 бода;

– за освојено треће место – 3 бода.

3. За успех на градском такмичењу ученику припада:

– за освојено прво место – 10 бодова;

– за освојено друго место – 8 бодова;

– за освојено треће место – 6 бодова.

4. За успех на републичком такмичењу ученику припада:

– за освојено прво место – 20 бодова;

– за освојено друго место – 18 бодова;

– за освојено треће место – 15 бодова.

5. За успех на такмичењу вишег ранга ученику припада:

– за освојено прво место – 40 бодова;

– за освојено друго место –30 бодова;

– за освојено треће место – 25 бодова.

**Члан 240.**

Предлог се подноси директору, одмах после седнице одељењског већа на којој су утврђени успех и владање ученика на крају наставне године.

По истицању рока за достављање иницијативе директор именује трочлану ко­ми­сију, у чијем саставу су, поред њега, и два наставника (један из старијих, а други из млађих разреда).

Задатак Комисије је да провери податке о успеху и владању ученика, да на ос­но­ву тако проверених података сваком кандидату утврди бодове по основу успеха на такмичењима и да на основу тако утврђених бодова сачини ранг листу и кандидата с нај­вишим бројем бодова предложи Наставничком већу за доделу похвале „Ученик ге­нерације“.

У случају да највећи број бодова имају два или више ученика, Комисија ће На­ставничком већу предложити да се похвала „Ученик генерације“ додели свим таквим ученицима.

**Члан 241.**

Наставничко веће доноси одлуку о додели похвале „Ученик генерације“, као и о награди за изабраног ученика.

Наставничко веће одлуку доноси већином гласова од укупног броја чланова и та одлука је коначна.

**Члан 242.**

Ученик генерације награђује се књигом.

Ученик генерације, поред награде у облику књиге, може добити и награду у облику бесплатне екскурзије, летовања,  зимовања или у облику другог примереног по­кло­на, у складу са могућностима Школе, донатора или спонзора.

Одлука о додели похвале „Ученик генерације“ објављује се на огласној табли Школе, заједно с фотографијом ученика генерације и по­дацима о његовом животу и раду. Одлука остаје на огласној табли најмање 2 дана.

**3. Остваривање и заштита права ученика**

**Члан 243.**

Ученик има право на приговор, жалбу и друга средства за заштиту својих пра­ва у складу са законом.

Остваривање и заштита права ученика ближе се уређују Правилником о оства­ривању и заштити права ученика.

**Члан 244.**

Запослени у Школи дужан је да пријави директору или Школском одбору сва­ки случај кршења права ученика.

**VII. ПОСЕБНЕ ОДРЕДБЕ О ОБЕЗБЕЂИВАЊУ ОСТВАРИВАЊА ПРАВА УЧЕНИКА, ЗАШТИТИ И БЕЗБЕДНОСТИ УЧЕНИКА И ЗАПОСЛЕНИХ И МЕРАМА ЗА СПРЕЧАВАЊЕ ПОВРЕДА ЗАБРАНА**

**Члан 245.**

Органи Школе дужни су да предузимају мере ради:

1) обезбеђивања остваривања права ученика;

2) обезбеђивања заштите и безбедности ученика и запослених;

3) спречавања повреда забрана дискриминације, насиља, злостављања и зане­ма­ри­вања и страначког организовања и деловања (у даљем тексту: повреде забрана).

**Члан 246.**

Мере из претходног члана обухватају:

1) примену прописа и доношење и примену општих аката у материји оствари­ва­ња и заштите права ученика;

2) примену прописа и доношење и примену општих аката у области безбед­ности и здравља на раду и заштите и безбедности ученика за време боравка у Школи и за време свих активности које организује Школа;

3) формирање тимова за спровођење и праћење мера из претходног члана;

4) сарадњу с одбором за безбедност и здравље на раду;

5) сарадњу са синдикатом у Школи, ученичким организацијама и субјектима ван Школе;

6) поступање у појединачним случајевима кршења права ученика, необез­беђи­вања заштите и безбедности ученика и запослених или повреда забрана;

7) приказ и анализа стања остваривања права ученика, обезбеђивања заштите и безбедности ученика и запослених и спречавања повреда забрана, у извештајима о раду Школе и органа Школе.

**Члан 247.**

Школа је дужна да одмах поднесе пријаву надлежном органу ако се код уче­ни­ка примете знаци насиља, злостављања или занемаривања.

У случају испољеног насиља или злостављања у смислу одредаба Статута, од стране ученика, његовог родитеља, односно старатеља или одраслог лица, над нас­тав­ником, стручним сарадником и другим запосленим лицима, против родитеља, од­носно старатеља ученика подноси се прекршајни, односно кривични поступак.

**Члан 248.**

Поступање у Школи као одговор на насиље и злостављање спроводи се према Протоколу поступања у установи у одговору на насиље и злостављање, који утврђује садржај и начине спровођења превентивних и интервентних активности, услове и на­чи­не за процену ризика, начине заштите од насиља, злостављања и занемаривања, а доноси га министар просвете.

Препознавање невербалних облика злостављања ученика од стране запосленог за време неге, одмора и рекреације и других облика васпитно-образовног рада врши се на основу ближих услова које прописује министар просвете.

**Члан 249.**

Препознавање облика дискриминације од стране запосленог, ученика или трећег лица у Школи врши се на основу ближих критеријума које заједнички пропи­су­ју министар просвете и министар надлежан за послове људских права.

**VIII. ОБАВЕШТАВАЊЕ УЧЕНИКА, РОДИТЕЉА УЧЕНИКА,  
ЗАПОСЛЕНИХ И ДРУГИХ ЛИЦА**

**Члан 250.**

Ученици, родитељи ученика и запослени имају право на благовремено и пот­пу­но обавештавање о свим питањима важним за рад Школе и за остваривање њихових права, обавеза и одговорности.

Програм сарадње са породицом обухвата и организацију отвореног дана школе сваког месеца, када родитељ односно старатељ могу да присуствују образовно-васпитном раду.

Ради праћења успешности програма сарадње са породицом школа на карају сваког полугодишта организује анкетирање родитеља-старатеља у погледу њиховог задовољства програмом сарадње са породицом и у погледу његових сугестија за наредно полугодиште.

**Члан 251.**

Рад органа Школе је јаван.

Јавности нису доступни подаци чијим би се откривањем повредила обавеза чувања тајне.

**Члан 252.**

Ради потпуног и благовременог обавештавања ученика, њихових родитеља и за­послених, дневни ред за седнице Школског одбора, Наставничког већа, Савета роди­те­ља и Ученичког парламента објављују се на огласној табли Школе најкасније 2 дана односно 5 дана пре дана одржавања седнице.

Изводи из записника са седница Школског одбора, Наставничког већа, Савета родитеља и Ученичког парламента објављују се на огласној табли Школе 2 дана пре одржавања следеће седнице, осим ако из природе одлу­ка тих органа не произлази да је то потребно учинити у краћем року.

Обавеза из претходног става односи се и на акте директора који су од ширег зна­чаја за Школу, као и на изводе из записника са седница других органа Школе, по­ред органа наведених у претходном ставу, који имају такав значај, према процени ди­рек­тора, односно тих органа.

Акти из ст. 2. и 3. овог члана треба да стоје на огласној табли Школе најмање 2 дана.

Директор школе може одобрити да се на огласној табли Школе објаве и други акти или информације, поред аката и информација из прет­ходног члана.

О објављивању аката и информација органа Школе стара се секретар.

О осталим облицима обавештавања ученика, њихових родитеља и запослених одлучује директор, у складу са својом проценом.

**Члан 253.**

Школски одбор може одлучити да са питањима из своје надлежности упозна и ширу јавност.

О потреби да се шира јавност упозна са питањима из надлежности других ор­га­на Школе одлучује директор.

**Члан 254.**

Општи акти органа Школе објављују се и омогућава се њихова доступност у складу с одредбама Статута.

**IX. ПОСЛОВНА И ДРУГА ТАЈНА**

**Члан 255.**

Пословну тајну представљају подаци чије би откривање неовлашћеном лицу могло штетити пословању Школе и/или њеним законом заштићеним интересима.

**Члан 256.**

Органи Школе, запослени и остала радно ангажована лица, као и ученици оба­везни су да чувају пословну тајну.

Обавеза чувања пословне тајне не престаје престанком чланства у органу Шко­ле, престанком радног односа у Школи нити губитком својства ученика Школе.

**Члан 257.**

Органи Школе и запослени обавезни су да предузимају мере које произлазе из њихове надлежности, односно описа послова, са циљем заштите података који пред­став­љају пословну тајну.

**Члан 258.**

Подаци који чине пословну тајну утврђени су законом и општим актом Школе.

То су, пре свега, подаци:

1) у вези са обезбеђењем школске имовине и објеката,

2) о платама, накнадама плата и другим примањима запослених,

3) о понудама за закључење уговора и о закључењу уговора у пословању Школе.

Школски одбор доноси одлуку о томе који ће се подаци сматрати пословном тајном, у складу са законом и општим актом Школе.

**Члан 259.**

Обавезе органа Школе и запослених у односу на податке који представљају по­словну тајну испуњавају се и  када је реч о другој врсти тајне чије је чување обавезно.

**X. ОПШТИ АКТИ ШКОЛЕ**

**Члан 260.**

Опште акте Школе (у даљем тексту: општи акти) доноси Школски одбор, осим општих аката чије је доношење законом или Статутом стављено у надлежност дру­гих органа.

**Члан 261.**

О благовременом доношењу општег акта води рачуна директор школе и секретар и с тим циљем се образложеном писменом иницијативом обраћа органу надлежном за доношење општег акта.

Орган надлежан за доношење општег акта може покренути поступак доноше­ња таквог акта и по сопственој иницијативи.

Иницијативу из става 1. овог члана могу да покрену и:

1) директор,

2) синдикат,

3) председник или члан Школског одбора,

4) Наставничко веће,

5) Ученички парламент,

6) остали запослени

**Члан 262.**

Орган надлежан за доношење општег акта обавезан је да у најкраћем могућем року размотри иницијативу и о свом ставу, без одлагања, у писменом облику обавести покретача.

**Члан 263.**

Ако иницијатива за доношење општег акта буде прихваћена, секретар израђује нацрт општег акта у року који му одреди орган надлежан за доношење тог акта.

Нацрт и предлог Развојног плана Школе израђује стручни актив за развојно планира­ње, а нацрт и предлог Школског програма израђује стручни актив за развој школског про­грама.

На основу достављеног нацрта,  орган надлежан за доношење општег акта ут­вр­ђује предлог тог акта и о том предлогу доноси одлуку.

**Члан 264.**

Утврђивање предлога и доношење одлуке о предлогу општег акта чије је доно­шење у надлежности Школског одбора спроводи се по поступку за доношење одлука тог органа, утврђеном у Пословнику о раду Школског одбора.

Утврђивање предлога и доношење одлуке о предлогу општег акта чије је до­но­шење у надлежности другог органа Школе спроводи се по одредбама које уређују доношење одлука тог органа.

**Члан 265.**

Поступак доношења општег акта примењује се и на доношење измена или допуна општег акта.

**Члан 266.**

Општи акти не смеју бити  у супротности с потврђеним међународним угово­ри­ма, Уставом, законом, подзаконским актом, нити са Статутом.

**Члан 267.**

Аутентично тумачење општих аката даје орган који их је донео и такво тума­чење је саставни део општег акта на који се односи.

**Члан 268.**

Општи акти, укључујући и Годишњи план рада, Развојни план и Школски про­грам, објављују се на огласној табли Школе најкасније 2 дана од дана доношења.

Правилник о организацији и систематизацији послова објављује се у року од 2 дана од дана добијања сагласности на тај акт од стране Школског одбора.

Општи акти на огласној табли Школе остају најмање 8 дана од дана објављивања.

**Члан 269.**

О објављивању општих аката старају се директор и секретар.

Секретар на донетом општем акту, пре истицања на огласну таблу Школе, уписује деловодни број и датум под којим је општи акт заведен, као и датум истицања на огласну таблу.

По истеку рока од 8 дана, колико најмање општи акт треба да стоји на ог­лас­ној табли, секретар на њега уписује датум ступања на снагу, потписује се и оверава свој потпис малим печатом Школе.

**Члан 270.**

По два примерка Статута и осталих општих аката, укључујући и Годишњи план рада, Развојни план и Школски програм, чувају се у школској библиотеци и до­ступ­ни су ученицима, родитељима ученика и запосленима за читање у просторијама библиотеке и/или за фотокопирање.

**XI. ПРЕЛАЗНЕ И ЗАВРШНЕ ОДРЕДБЕ**

**Члан 271.**

Школа је обавезна да опште акте донете пре ступања на снагу Статута уса­гла­си са Статутом у року од шест месеца од његовог ступања на снагу.

До ступања на снагу општих аката усаглашених са Статутом, а најкасније до истека рока из става 1. овог члана, примењиваће се општи акти донети пре ступања на снагу Статута, ако нису у супротности с његовим одредбама.

**Члан 272.**

По истеку рока из претходног члана, општи акти донети пре ступања на снагу Статута престају да важе.

**Члан 273.**

Даном ступања на снагу Статута престаје да важи Статут Школе заведен под бројем 86, од 26.2. 2010. године.

**Члан 274.**

Статут ступа на снагу осмог дана од дана објављивања на огласној табли Школе.

Председник Школског одбора:

Никола Топаловић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Статут је заведен под деловодним бројем 783, од 10.09.2013.године, објављен је на огласној табли Школе дана 11.09.2013.године, а ступио је на снагу дана 19.09.2013. године.

Секретар Школе:

Мирјана Иваниш

\_\_\_\_\_\_\_\_\_\_\_\_\_\_\_\_\_\_\_\_\_